
Pučko školstvo slavonske Vojne krajine u sedamdesetim godinama 19. stoljeća 

na primjeru sibinjske općine 


Dosadašnja istraživanja o školstvu tijekom sedamdesetih godina 19. stoljeća su imala 
naglasak na Banskoj Hrvatskoj zbog čega je zanemarena Vojna krajina koja je u tom 
razdoblju u procesu reintegracije. Upravna općina Sibinj je bila dio oriovačkog kotara 
koji je bio dio Gradiške pukovn ije, a kasnije Požeške županije. Proučavajući četiri škole 
u općini iznose se manje poznati detalji o utjecaju tek formirane lokalne uprave na 
realizaciju novog školskog propisa od 8. lipnja 1871. godine te osobitostima djelovanja 
školskog vijeća. Zakladna blagajna je bila važan dio škole o čemu su razmjerno ovisile 
materijalne osobitosti (nastavna sredstva, nagrade učenicima). Pučki učitelji još nisu bili 
državni službenici, ali su imali stanovite dodatke (putarina, stanarina) i odbitke 
(učiteljska zaklada i knjižnica) na početnu mjesečnu plaću od 25 forinti. 


Ključne riječi: školstvo, Vojna krajina, općina Sibinj 


Uvod 


Pučko školstvo u sedamdesetim godinama 19. stoljeća kao predmet istraživanja u 
dosadašnjoj je historiografiji uglavnom bilo vezano za područje Banske Hrvatske dok je interes 
za istraživanjem školstva na području Vojne krajine u istom vremenskom razdoblju bio vrlo 
slab. 1 Temeljna objavljena građa za to razdoblje predstavlja djelo Antuna Cuvaja, Građa za 
povijest školstva , XI svezaka (Zagreb, 1911), svezak VI i VII. Vrijedan izvor predstavlja i 
tadašnja pedagoška periodika, 2 prvenstveno časopis ,,Napredak“. U radu je korištena 
neobjavljena i nekorištena građa Državnog arhiva u Slavonskom Brodu, fond Carskog 


1 Naglasak je na radovima Dinka Župana, kada je u pitanju Banska Hrvatska. Vidi više u: Dinko Župan, „Utjecaji 
Mažuranićeve reforme školstva na pučko školstvo u Slavoniji (1875.-1885.)“, Scrinia Slavonica 2 (2002), 277- 
292; Isti, „Pučko školstvo u vrijeme banovanja Ivana Mažuranića“, magistarski rad obranjen na Filozofskom 
fakultetu u Zagrebu, 2002; Isti, „Odnos prema tijelu unutar školskog sustava druge polovine 19. st.“, Radovi - 
Zavod za hrvatsku povijest 40 (2008), 189-210; Isti, „Više djevojačke škole u Požegi, Đakovu i Osijeku (1876.- 
1900.)“, Anali za povijest odgoja 7 (2008), 123-142; Isti, Mentalni korzet obrazovanja žena u Banskoj Hrvatskoj 
(1868.-1918.) (Osijek-Slavonski Brod, 2013). Dosadašnji interes prema području Vojne krajine u istom 
vremenskom razdoblju je znatno manje zastupljen. Vidi više u: Ivančica Marković, „Razvoj pučkih škola u 
Slavonskoj Vojnoj krajini tijekom 18. i 19. stoljeća“, Scrinia Slavonica 11 (2011), 79-96; Nada Križanić, „Pučko 
školstvo u Sisku do 1945. godine“, Arhivski vjesnik 40 (1997), 199-223. 

2 Časopisi Napredak, Školski prijatelj. Hrvatski učitelj. 

kraljevskog kotarskog ureda u Oriovcu (1873.-1881.) kao i školske spomenice Sibinja 3 i 
Slobodnice. 4 

Vojna krajina je prema odluci od 8. lipnja 1871. u razdoblju postupne reintegracije. 
Njena realizacija imala je prekretnicu 15. lipnja 1873. kada su ukinute pukovnije i satnije, a 
uvedena okružja. Nekoliko kilometara zapadno od Broda na Savi nalazila se granica gradiškog 
i brodskog okružja. Vojna krajina je djelomično završila integraciju 15. srpnja 1881., tj. 1886. 
objedinjavanjem financija. U školstvu su stvari tekle sporije te je do jedinstvenih zakona na 
području Trojedne kraljevine došlo tek 31. listopada 1888. godine. Školstvom je upravljalo 
ratno ministarstvo u Beču, kasnije u Zagrebu. Vojnom krajinom je tijekom tog razdoblja 
upravljao barun Antun Mollinary. 5 Njega je zamijenio barun Franjo Filipović 6 koji je tu dužnost 
vodio do konca Granice. 7 Kotarski nadzornici pučkih škola za gradišku pukovniju bih su Franjo 
Viktorin i Andrija Knežević. 8 Škole je uzdržavao krajiški budžet ili općina. Oriovački kotar je 
imao 28 škola. 9 

Upravu i nadzor nad školstvom u hrvatsko-slavonskoj Vojnoj krajini vršilo je glavno 
zapovjedništvo u Zagrebu, odnosno Zemaljsko školsko vijeće za Vojnu krajinu osnovano pri 
zapovjedništvu, dok je ugarski ministar za bogoštovlje i nastavu bio nadležan za „banatsku 
vojnu Krajinu“. Pučke učione su bile dodijeljene mjesnom školskom vijeću. Zemaljsko školsko 
vijeće za Vojnu krajinu u Zagrebu se sastojalo od predstojnika odjela za nastavu kod glavnog 
zapovjedništva, od zemaljskog školskog nadzornika, zastupnika crkvenih oblasti i tri učitelja. 
Glavna funkcija Zemaljskog školskog vijeća bila je nadzor nad mjesnim kotarskim školskim 
vijećima, davanje mišljenja o postavljanju ravnatelja i učitelja u srednjim školama te 
podnošenje izvještaja o stanju školstva. Ono se popunjavalo s načelnikom općine, vjeronaučnim 
učiteljem (ih župnikom), jednim ili dva učitelja i sa dva općinska vijećnika. Predsjednik je 
mogao postati bilo koji član, a u praksi je to bio načelnik općine. Time je škola bila podređena 
političkoj i upravnoj vlasti. 10 Mandat je trajao tri godine. Najvažniji je bio peti članak propisa 


3 Školska spomenica nalazi se u Državnom arhivu u Slavonskom Brodu. 

4 Školska spomenica nalazi se u privatnom vlasništvu učiteljice koja je pronašla tu spomenicu u školi tijekom 
njezinog posljednjeg renoviranja 2008. godine. 

5 Njemu su svečani doček organizirali sibinjski i slobođanski učenici 1876. godine. 

6 Njemu su svečani doček organizirali sibinjski učenici 1877. i 1879. godine. 

7 Antun Čuvaj, Građa za povijest školstva, (Zagreb, 1911), sv. VI: 115-124. 

8 Andrija Knežević je rođen 20.11.1840., a preminuo je 20.2.1906. u Brodu. Bio je pisar u Babinoj Gredi. 
Podučitelj u Vinkovcima postaje 1861., a 1865. učitelj u Garčinu. Školski nadzornik za gradišku pukovniju bio je 
između 1871. i 1873. godine. Čuvaj, Građa, sv. VI: 124-125. 

9 Čuvaj, Građa, sv. VI: 133-144. 

10 Čuvaj, Građa, sv. VI: 126. 

„Mjestno školsko vieće ima nastojati oko toga, da se školski propisi i naredbe oblastih o 
školstvu vrše.“ n Međutim, često je dolazilo do različite interpretacije propisa između učitelja i 
načelnika, a u tom slučaju je vrijedila zakonska odredba br. 12 o školskim odborima „da po 
mogućnosti izravna razmirice učiteljah medju sobom ili sa obćinom ili sa pojedinimi 
obćinskimi članovi, u koliko iste razmirice potječu iz školskih odnošajah“. 12 

Djelatnosti mjesnog školskog vijeća 

Najstariji sačuvani zapisnici sjednice školskog vijeća su iz ožujka 1873. godine. Kao 
članovi školskog vijeća bili su: načelnik Horvaćanović kao predsjednik, Nikola Ergotić, mjesni 
župnik, učitelj Stjepan Koceljević, savjetnik Antun Vrašić i učitelj Mato Zdjelarević. Na 
sjednici se raspravljalo o novostima u struci: djelu „I. obća hrvatska učiteljska skupština“ i 
novom načinu održavanja ispita za učitelje. Od tadašnjih aktualnosti u djevojačkoj školi srušila 
se peć koja je davno obnovljena, učitelji su tražili i dobili jedan slobodan dan zbog osobnih 
obaveza. Među aktualnim problemima istaknuo se nedolazak djece. Određeni učenici koji nisu 
uopće došli tijekom školske godine su kažnjeni, ali neki nisu uopće reagirah niti platili globu 
zbog nedolaska. Postavio se problem kako i na koji način sankcionirati takve roditelje. Ništa se 
nije uspjelo definirati za rješavanje prijevoza u Stari Slatinik i nabavke novih voćaka, vjerojatno 
za školski vrt, tj. pokušalište. 13 Za školskog nadzornika su se definirali putni troškovi i istaknule 
određene stvari koje su se događale, a nisu primjerene. U školske nadzornike se polagalo mnogo 
nade od obrazovne struke. “Vlada dobiva u njih svoje organe, kojimi će neposredno rukovoditi 
i nadzirati uzgoj i obuku svoga naroda; a učiteljstvo zastupnike svojih interesa, strukovnjačke 
procjenitelje svoga rada i predstavnike svoga samostalnijega položaja u sklopu ostalih državnih 
faktora.“ 14 Na ovom području Vojne krajine ta funkcija nije lučila očekivane rezultate. Naime, 
funkcija školskih nadzornika je bila djelotvorna tamo „gdje je kultura u narodu pustila dublje 
korjenje“ 15 , a to svakako nije bilo područje Gradiške i Brodske pukovnije. 16 Svaki nadzornik je 
trebao 20 puta tijekom školske godine pregledati školu. Nije definirano tko će davati godišnje 
„20 kola“, tj. 40 ako se radilo o nadzorniku iz drugog naselja nego je škola. Prilikom nadzora 
nije primjereno da se sam nadzornik najavi ili da sam učitelj ide po nadzornika u kolima. Na 


11 Čuvaj, Građa , sv. VI: 127. 

12 Čuvaj, Građa , sv. VI: 128. 

13 Državni arhiv u Slavonskom Brodu (dalje: HR-DASB-90), Carsko kraljevski kotarski med u Oriovcu (1873.- 
1881.) (dalje: KUO), kutija 4 (dalje: 4), Zapisnik mjesnog školskog vijeća u Sibinju, 6.3.1873. 

14 ,,U oči naimenovanja školskih nadzornika'' 1 . Napredak (Zagreb), god. 16, br. 15 (20.5.1875), 1. 

15 “Učiteljska skupština brodskog okružja g. 1875“, Napredak (Zagreb) god. 17, br. 3 (20.1.1876), 12. 

16 Više o školskim nadzornicima: „Položaj županijskih i okružnih školskih nadzornika 11 , Napredak (Zagreb) br. 
31, 1878. i br. 32., 1878. 

sjednici prosvjetari su spominjali naredbu koja spominje nabavku novih klupa, ali je to izgleda 
odbijeno od strane politike te je zapisničar o tome jasno zapisao „inače će prehvaljena naredba 
na uštrb školskoga napretka i opet neuvažena ostati.“ Školska blagajna je prenesena u općinski 
ured u ruke načelnika, kao što je prije bila u rukama satnika. Iz samog zapisnika sjednice se 
može razabrati postojanje netrpeljivosti na relaciji učitelj - načelnik zbog neuspjele realizacije 
naredbe za nabavkom novih klupa u školi. 17 Također je bilo na sjednici živo kod teme „školskog 
nadzornika“ gdje je kritiziran dotadašnji rad nadzornika i najava dosljednijeg provođenja 
nadzora. 18 

Aktivnosti koje je provodilo mjesno školsko vijeće nije zadovoljilo kotarski ured 
Oriovac (dalje: KUO). Prema njima izvršene preinake (na ormarima) su trebale biti potrošene 
novcima od naplaćenih kazni za nedolazak učenika u školu. Školsko vijeće je taj novac 
potrošilo na održavanje čistoće škole i ličenje. KUO je smatrao daje te troškove trebala platiti 
Upravna općina Sibinj (dalje: UOS) svojim novcima. Na temelju izvještaja za 1874. uočena je 
još jedna nepravilnost. Novci od kazni za nedolazak su bili u općinskoj blagajni, a trebali su 
biti u školskoj blagajni. Ovaj izvještaj svjedoči koliko je snažan utjecaj i moć institucije koja 
predstavlja politiku prema ostalim institucijama koji su primarno tematski orijentirani (školstvo 
i religija). 19 U ovom slučaju se vidjela nemoć bilo kakvog otpora od strane učitelja koji mogu 
samo davati prijedloge na sjednicama. Realizaciju svojih ideja u školstvu načelnik je utjelovio 
kada je postao predsjednik školskog vijeća. S druge strane, KUO ima moć i alat da kontrolira, 
nadzire i zahtijeva realizaciju u skladu sa zakonima. Ispravak bilo kakvih anomalija u 
djelovanju UOS je detektirao KUO, ali je za to ipak potrebno određeno vrijeme jer je načelnik 
uvijek spreman dati diplomatski odgovor zašto je postupio na stanovit način. Na području 
imovne općine Nova Gradiška, kome pripada i UOS, je imala 10 učeničkih zaklada. Učitelj iz 
Sibinja je želio znati tko su ti učenici i koji su uvjeti prijave novog učenika. 

Popis nadzornika pokazuje kako najveću, dvorazrednu školu u to vrijeme je kontrolirao 
sam načelnik UOS. Zanimljivo je podsjetiti da su sva tri nadzornika bili kandidati na izborima 
za načelnika 1873. godine. Vrijedi spomenuti da u zapisniku koji je bio napravljen povodom 
izbora školskih nadzornika stoji nešto drugačije. Za nadzornika dječačke učione u Sibinju je 
izabran Antun Vrašić, (neuspjeli) kandidat za načelnika, ali nije stavljen u konačno izvješće 
koje je proslijeđeno nadređenim institucijama. 20 Nešto se promijenilo u međusobnim odnosima 


17 Zapisnik ne definira o kojoj se školi radi, ali je za pretpostaviti da se radilo o jednoj od dvije škole u Sibinju. 

18 HR-DASB-90, KUO, 4, Zapisnik mjesnog školskog vijeća u Sibinju, 6.3.1873. 

19 HR-DASB-90, KUO, 6, Kotarski ured Oriovac Upravnoj općini Sibinj, 18.2.1874. 

20 HR-DASB-90, KUO, 6, Kotarski ured Oriovac Upravnoj općini Sibinj, 19.2.1874. 

na političkoj relaciji dok je načelnik odlučio vjerovati - samome sebi postavivši se na mjesto 
školskog nadzornika. Vrašić je svojevoljno odstupio sa mjesta vijećnika školskog odbora na 
izvanrednoj sjednici koja je održana u siječnju 1874. godine. Razloge nije istaknuo samo je 
naglasio da će se očitovati “kada ga pretpostavljena oblast na to pozvala bude“. 21 KUO nije 
zadovoljan sa izvješćem te je zatražio popis svih školskih nadzornika koji su kandidirani, ah 
nisu prihvaćeni za nadzornike. Načelnik UOS ipak nije udovoljio toj želji. 


Tablica 1. Popis školskih nadzornika na području općine, 1874. 


Naziv škole 

Mjesto 

Zanimanje 

Ime i prezime 

Dječačka pučka 

učiona 

Sibinj 

Predsjednik šk.vijeća i načelnik 

UOS 

Alois 

Horvaćanović 

Djevojačka pučka 

učiona 

Sibinj 

Dječačka pučka 

učiona 

Slobodnica 

Perovođa škole i učitelj 

Stjepan Koceljević 

Dječačka pučka 

učiona 

Odvorci 

Školski vijećnik 

Filip Papazović 


Izvor: HR-DASB-90, KUO, 6, Popis školskih nadzornika za sibinjsku općinu, 4.3.1874. 


Školsko vijeće je računajući ograđeni dio školskog dvorišta uočilo nedostatak 
zemljišnog posjeda s obzirom na zapisnike školskog vijeća od 1874. godine. Netko je određenu 
površinu umanjio prilikom ograđivanja zemljišta. U susjedstvu škole nalazila se streljana za 
vojnike te je ta površina od njihove strane uzurpirana. Kako bi se to uklonilo školsko vijeće 
tražilo je očitovanje KUO, a od njega stižu drugačije infonnacije. Navedena streljana koristi 
dio površine jer je i održava. Kako bi se priča završila treba svoj sud o tome donijeti općinsko 
vijeće. Umjesto sastanka općinskog vijeća došlo je do sastanka novog školskog vijeća. Novo 
vijeće imalo je sljedeće članove: Nikola Ergotić, Stjepan Gergetić, Filip Papazović, Stanko 
Kovačević i Stjepan Koceljević. Iz tog popisa članova vidljivo je da se ne spominje učiteljica 
Evelina Prizrić koja je vrlo destruktivno opisala stanje škola prilikom dolaska i o tome 
obavijestila KUO. O raspravi prilikom zemljišta težište se okrenulo u sasvim drugu stranu. 
Nitko nije komentirao površinu i diskutirao o tom vlasništvu nego je se inzistiralo na korištenju 
zemljišta u školske svrhe. To je vjerojatno aludiranje jer je učiteljica Prizrić taj dio možda 


21 HR-DASB-90, KUO, 6, Izvadak zapisnika izvanredne sjednice mjesnog školskog vijeća u Sibinju, 25.1.1874. 

mislila sebi priskrbiti kao zemljište koje će koristiti kao vlastiti vrt. Vijeće je o tom slučaju 
zaključilo: „Primijenjeni spomenutog darovanog stana za školske svrhe dobila je ista školska 
obćina prvašnju obćinsku školsku ogradu sa pripadajućim k njoj dovrištem, vrtom, i ostalim 
komadom zemljišta na prosto raspolaganje; čim joj je neznatni višak godišnjih troškova za 
uzdržavanja sadanjih školskih zdanja dovoljno odštećen“. 22 Na istoj sjednici se raspravljalo o 
novom ,,ključaru“ školske blagajne i predsjedniku školskog vijeća jer više nema Aloisa 
Horvaćanovića. Obje odluke su donesene s četiri glasa za ijedan protiv. Kao novi predsjednik 
izabran je župnik Nikola Ergotić, a novi ,,ključar“ je Stanko Kovačević. 23 Taj ključar je 
zamijenjen novim i to učiteljem Stjepanom Koceljevićem. Ta promjena se dogodila u studenom 
1876. godine. 

Općinsko vijeće je početkom 1876. raspravljalo o rekonstrukciji postojeće školske 
infrastrukture u Slobodnici i Odvorcima. S obzirom na postojeće poreze zaključilo se da se 
potrebni popravci neće realizirati tijekom 1876. godine. Zbog visokih poreza neće biti moguće 
uvoditi nove poreze za škole na teret mještana. Predsjednik vijeća (načelnik općine) Stjepan 
Gergetić je imao vrlo loše mišljenje o učiteljskom kadru u Sibinju te je zbog toga u zaključku 
vijeća zapisano „svoju dužnost ne vrše kao što bi činiti imali, jer jim djeca jednom ričji ničitat 
neznadu nit hervatski knjiga“. 24 KUO je smatrao da se u Slobodnici i Odvorcima treba definirati 
svota koja je potrebna nakon što izađu komisije na pregled stanja. Nakon toga se trebalo 
prikupiti što više novca kako bi se moglo početi s potrebnom gradnjom već u proljeće. UOS je 
trebala pomoći u građevinskom materijalu. 25 Iz toga se vidjelo obostrano ignoriranje, tj. pisana 
rasprava o različitim problemima. UOS je rekao da mještani nemaju novca, dok je KUO rekao 
da se što prije treba definirati iznos i početi s prikupljanjem. Učitelj Stjepan Koceljević, koji je 
već četiri godine obavljao dužnost ,,perovođe“ bio je umoran zbog toga. Za taj posao je trebao 
dobivati novčanu naknadu 26 , ali se nije uspio izboriti za nju. O tome je bilo riječi na sjednici 
školskog vijeća. S osnivanjem mjesnih školskih vijeća (koji su se morah sastajati mjesečno) 
,,perovođa“ je morao pisati zaključke njihovih sjednica u tri primjerka, svaka dva tjedna je 
morao popisati izostanke učenika, prepisivanje dostavki, dugovanja zbog kazni te ostalih 
poslova na školskoj blagajni. Zbog svega navedenog je učitelj dao svoju funkciju na 
raspolaganje, ali su njega i dalje prihvatili kao ,,perovođu“ uz naznaku da će se pokušati njemu 


22 HR-DASB-90, KUO, 10, Zapisnik mjesnog školskog vijeća u Sibinju, 19. 6. 1875. 

23 Isto. 

24 HR-DASB-90, KUO, 11, Izvadak sa zapisnika općinskog vijeća u Sibinju, 11.2.1876. 

25 HR-DASB-90, KUO, 11, Odgovor Kotarskog ureda Oriovac Upravnoj općini Sibinj, 12.2.1876. 

26 Čuvaj, Građa , sv. VII: 268. 

namaknuti pomoć „iz suviška prihoda mjestne školske zakladne blagajne“. 27 Sve to daje do 
znanja kako se na terenu nisu poštovale donesene novosti koje su se ugrađivale na postojeći 
propis o školstvu (za Vojne krajine) od 8. lipnja 1871. godine. Za kvalitetnu realizaciju je bilo 
potrebno, zbog povećanja opsega posla (prikupljanje statističkih podataka za višu razinu 
odlučivanja), imati i više troškova (koji su se pokušali ubaciti u postojeće novčane okvire). 
Navedena administracija je bila potrebna kako bi se mogla napraviti analiza stanja i time uočiti 
osnovne slabosti i prednosti postojećeg sustava. To je predstavljalo kvalitetan temelj za potpunu 
realizaciju novosti koje su ugrađivane na sastancima zemaljskog školskog vijeća tijekom 
sedamdesetih godina 19. stoljeća, ali je za to trebalo više vremena nego gaje on (perovođa) 
imao na raspolaganju. Podatke koje su dobivali u KUO su prosljeđivali Novoj Gradiški. Oni su 
promatrali i analizirali izvješća, koja se odnose na nedolazak učenika, sa svih 11 upravnih 
općina i 7 mjesnih školskih vijeća. Najveći izostanak je bio u upravnim općinama Kobaš i 
Brodski Stupnik. Za UOS je rečeno „Kod učiona Sibinjske obćine polazak je još uvijek 
manjkav, a naročito u Odvorcih veoma loš, te se pozivlje c.kr.kot.ured, da bi u tom obziru 
shodne stroge mjere poprimiti izvolio 44 . 28 Promatrajući taj izvještaj vidi se da stanje u školstvu 
UOS nije bilo loše, s obzirom na okolinu. Najveći problem su bili Odvorci koji sami za sebe 
čine zaokruženu reljefnu cjelinu zbog geografske izoliranosti te je time bilo teže provoditi 
naredbe nadređenih tijela UOS. Postojanje komunikacije i rad na problemu daje do znanja da 
se određena energija utrošila na taj problem. Neka školska vijeća okolice nisu uopće poslali 
izvještaj o tom problemu. 

Prvi prijedlog za sastav školskog vijeće kroz tri naredne godine 1878./80. je donesen 
koncem ožujka 1878. Za predsjednika je predložen (novi općinski načelnik) Đuro Alilović, kao 
kateheta je izabran Ivan Becić. Predstavnici učitelja su bih Ivan Stojaković i Šimo Srdić, kao 
općinski vijećnici bili su Šimo Grčević i Đuro Rajković. Za mjesne školske nadzornike su 
izabrani već spomenuti ljudi. Ovaj sastav školskog odbora je u teoriji trebao predstavljati više 
demokracije u odnosu na prijašnje jer je sadržavao više učitelja. 29 Taj „problem 44 je „lokalna 
politička elita 44 riješila na taj način da se iste osobe stave na dvije funkcije. Time je sastav 
školskog vijeća bio ograničen na šest osoba. Vrijedi spomenuti da načelnik nije htio u školsko 
vijeće staviti nijednog župnika sa području UOS iako je imao čak tri na raspolaganju. Pogledom 
na školska vijeća na razini cijelog kotara vidjeti će se župnici kao nadzornici pojedinih škola. 


27 HR-DASB-90, KUO, 12, Izvadak zaključka mjesnog školskog vijeća u Sibinju, 27.7.1876. 

28 HR-DASB-90, KUO, 12, Kotarski ured Oriovac Upravnoj općini Sibinj, 11.5.1876. 

29 HR-DASB-90, KUO, 20, Imenik članova podnesenih mjesnih školskih vijećnika za 1878., 1879. i 1880. 
godinu na području Upravne općine Sibinj, 25.3.1878. 

U ostalim školskim vijećima je bilo između pet i jedne osobe kao nadzornici. To je bilo 
napravljeno u skladu s opsegom školskih aktivnosti. Tako je samo UO Kobaš imala jednog 
nadzornika Antona Golubovića. UO Kaniža je imala dvije škole, dječačku i djevojačku, kao i 
dva nadzornika. 30 

U svibnju 1878. su se ponovno sastali članovi općinskog vijeća da rasprave o 
aktualnostima koje su bile vezane uz školu i njihove uvjete rada. Tako je školsko vijeće poslalo 
molbu u kojoj se interesiralo tko će održavati školu u Odvorcima te obavljati dužnosti koje su 
bile istoznačne današnjoj ulozi domara. Osim učitelja, koji se brinuo o učenicima, trebao se 
netko brinuti i za neke druge stvari. Tako je netko trebao prije nastave prozračiti i očistiti 
prostoriju, donijeti svježu vodu za piće. To su u tom razdoblju radili sami učenici. Međutim, 
školsko vijeće je smatralo potrebnim neku odraslu osobu poput općinskog stražara koji je 
dotičnoj školi pisma donosio. Općinsko vijeće je na to odgovorilo da to mogu kao i do tog 
trenutka obavljati učenici. 31 Sigurno je da to školsko vijeće nije tražilo bez razloga. Oni su u 
detaljnom obrazloženju se pozivali na odluku odjela za nastavu pod brojem 595 koja je 
donesena još 8. ožujka 1876. i predlaže školskog podvornika. Školsko vijeće je smatralo da se 
čišćenje učiona od strane učenika „protivi se i duhu današnjeg vriemena“. Kako ta odluka nije 
bila u duhu postojećeg propisa izvješće je proslijeđeno KUO. Nije poznat rezultat potraživanja 
učitelja u Odvorcima i njegovim nastojanjima da dobije svog školskog podvornika. 32 

Stanje sa zgradama i inventarom 

Zgrada u Starom Slatiniku koja je služila kao „carski stan“ predana je općinskom uredu 
koji je ovlastio školsko vijeće u Sibinju kao odgovorno tijelo koje je to trebalo preuzeti i 
napraviti tom prigodom inventar preuzetih stvari. Ta odluka je donesena u Zemaljskom 
zapovjedništvu te je proslijeđena UOS. 33 Na primopredaji je bio prisutan i mjernik. Na 
djevojačkoj učioni u Sibinju su porazbijani prozori tijekom veljače 1873. godine. O tome se 
napravio izvještaj i istraga koja nije dala rezultata. Štetu je trebala sanirati UOS do konca 
ožujka, ali je popravak platio učitelj. Među gorućim problemima djevojačke škole bila je peć 
koja je prekomjerno dimila te joj je bio potreban hitan popravak. 34 


30 HR-DASB-90, KUO, 21, Imenik članova podnesenih mjesnih školskih vijećnika za 1878., 1879. i 1880. 
godinu na području Kotarskog ureda Oriovac, 27.3.1878. 

31 HR-DASB-90, KUO, 14, 13.5.1878. 

32 Isto. 

33 HR-DASB-90, KUO, 3, Dopis Upravne općine Sibinj Kotarskom uredu Oriovac, 25. 3.1873. 

34 HR-DASB-90, KUO, 3, Zapisnik sjednice mjesnog školskog vijeća u Sibinju, 23.1.1873. 

Samo izvješće jasno daje do znanja o postojanju animoziteta na relaciji školsko vjeće - 
UOS. Prema savjetu Kotarskog ureda u Oriovcu, koji je nadređen UOS, prozore je trebala 
sanirati UOS, ali je to prebačeno na učitelja. Tu postaje jasno da osobni, privatni i individualni 
odnosi postaju problematični te se prenose na fonnalnu razinu funkcioniranja državnih 
institucija koje skrbe za normalan život mještana. Kotarski ured u Oriovcu je podržao stav UOS 
jer je učitelj optužen da je poduzimao radove na svoju ruku koji nisu u skladu sa zakonom. 
Prozori su bili razbijeni u siječnju, UOS je reagirala tek koncem veljače i imala je zakonski rok 
do konca ožujka. Iz toga proizlazi daje mjesni učitelj trebao čekati cijelu zimu da se poprave 
prozori i u takvim uvjetima realizirati nastavni proces. Nastava se odvijala tijekom zime uz 
upitnu količinu drva, jer ih u studenom 1872. već nije bilo dovoljno zbog čega je bio prekid 
nastave. 

Starješina iz Slobodnice je uzeo stvar u svoje ruke kada su bile u pitanju školske klupe 
u Slobodnici. On je početkom listopada sam bez odobrenja općinskog vijeća naručio 10 novih 
klupa za školu u Slobodnicu. Kad su za to saznale ostale škole u UOS dolazi do zanimljivih 
radnji i svi zahtijevaju isto. Prvi je reagirao starješina iz Odvoraca koji zahtijeva isto za svoju 
mjesnu školu. Odvoračkom stariješini je načelnik ponudio da sjedinim općinskim vijećnikom 
ide izabrati nove klupe u Brod. Stariješina je to odbio jer je morao postići prvo dogovor sa 
ostalim školskim predstavnicima. Dobio je 8 dana za razgovor, ali nakon 8 dana nije podnio 
nikakav izvještaj općinskom vijeću. Načelnik se pravdao u tom slučaju da se nalazi u 
bezizlaznoj situaciji. S jedne strane se stariješina iz Odvoraca nije htio izjasniti, a s druge strane 
ostale starješine nisu htjele dati da se Odvorcima nešto daje, a o stalim selima ne. Kako bi 
pokušao zadovoljiti fonnu načelnik je uspio dobiti od mjesnog učitelja iz Odovraca molbu da 
se uredi školska soba i učiteljeva soba. Tim bi se zadovoljio zakon i naredba, ah i izbjegao 
odnos sa starješinom iz Odvoraca koji je svojim ponašanjem iritirao načelnika. 35 Primjer sa 
klupama pokazuje manevarske sposobnosti načelnika da prikaže što želi kako želi i pritom 
ispoštuje zakon. Taj obračun načelnik prebacuje na državna tijela. Saziva sjednicu općinskog 
vijeća još istog mjeseca gdje se postavlja pitanje novih klupa u školi u Odvorcima. Općinsko 
vijeće je donijelo odluku da se nove klupe ne mogu napraviti troškom općinske blagajne jer 
Odvorci ne izvršavaju svoje porezne obveze. Neizvršavanjem svojih obveza nemaju pravo na 
korištenje općinske blagajne. Takav beskompromisni stav ublažio je KUO koji je smirivao 
tenzije na toj relaciji. KUO podsjeća načelnika „Jedna obćina-jedno obćinsko zastupstvo-jedan 


35 HR-DASB-90, KUO, 4, Upravna općina Sibinj Kotarskom uredu Oriovac, 8.10.1873. 

načelnik-jedna blagajna“. 36 Ukoliko mjestu nešto treba, to mu se treba i omogućiti jer UOS 
dobiva određena sredstva za sva svoja naselja koja je sačinjavaju. Ukoliko dođe do odvajanja 
Odvoraca od UOS to znači automatski manje novca u općinskoj blagajni. Jasno je daje načelnik 
imao dosta problema jer je trebao zadovoljiti sve interese i zahtjeve sa cijelog područja. UOS 
svoju ekonomsku snagu je crpila iz svoje veličine jer je dobar dio proračuna punila 
prikupljanjem poreza lokalnog stanovni š tva. Nepristran stav KUO je zasigurno smirio trenutne 
tenzije individualne i lokalpatriotske razine. Tom prigodom vrijedi istaknuti istančan 
senzibilitet i pronicljivost KUO koji je dobro procijenio pozadinu aktivnosti i „smirio tenzije“. 
U prosincu je iz općinske blagajne novac isplaćen za klupe. Nije jasno za koliko klupa i koliko 
novca, ali je kompromis očito postignut. 

Djevojačku učionu u Sibinju je tijekom noći u veljači 1874. pogodilo snažno nevrijeme. 
To je uzrokovalo kidanje 25 žljebova i oko 100 crijepova. Već u ožujku se odredio majstor 
Pačić. On je radio u skladu s vremenskim prilikama sa ciljem da sanira postojeću štetu. Za tu 
investiciju podloga se našla u odredbi, na koju se poziva i UOS, „da školska zgrada bude u 
svakom pogledu uzor kuća čile obćine“. 37 Nije jasno tko će to i kako platiti jer je načelnik UOS 
samo nakon dva dana od pisanja ovog dokumenta izjavio da mu je blagajna prazna. O stanju 
škole imala je nešto drugačiju perspektivu promatranja nova učiteljica Evelina Prizrić. 38 Njena 
svježina i neopterećenost sa lokalno-političkim nevidljivim uzročno-posljedičnim vezama 
dovela ju je do toga da je KUO pismeno obavijestila o onome što je vidjela u nadi da će se 
njezine primjedbe što skorije popraviti i time joj omogućiti kvalitetan rad u školi. Ona je 
primijetila da su u školi peći pokvarene, oštećenog crijepa, urušen svod zahoda. S obzirom da 
je mlada i poletna te upoznata sa propisima uočila je da postojeća zgrada nema primjeren 
podrum, drvarnicu, veličinu vrta, veličinu učiteljskog stana, kojeg su sačinjavale dvije 
prostorije. Predlaže da se neki od državnih „bivših časničkih stanova“ pretvori u zgradu. 39 Iz 
toga se razaznaje da škola koju je trebao urediti majstor Pačić ne samo da nije uređena nego je 
u gorem stanju nego se to do tog trenutka prikazivalo. Ona u svakom slučaju nije bila „uzor 
kuća ciele obćine“. Njezina molba je usvojena te je učiona preseljena u satničku zgradu sa 
novom školskom godinom. 

Zgrada trivijalne škole u kojoj se odvijalo obrazovanje je 27. rujna 1874. sa popratnim 
zgradama je prešlo iz vlasništva vojske u posjed upravne općine Sibinj. To je bila posljedica 


36 HR-DASB-90, KUO, 4, Kotarski ured u Oriovcu Mjesnom školskom vijeću u Sibinju, 30. 10.1873. 

37 HR-DASB-90, KUO, 7, Upravna općina Sibinj Kotarskom uredu Oriovac, 28.3.1874. 

38 Evelina Prizrić je iza sebe ostavila zakladu čiji su novci trošeni za nadarene siromašne učenike godinama. 

39 HR-DASB-90, KUO, 8, Zamolba učiteljice Eveline Prizrić c.kr. okružnoj oblasti u Novoj Gradiški, 29.9.1874. 

odluke s kojom je bilo upoznato školsko vijeće još početkom 1874. godine. Radilo se o tome 
daje državni stan odstupljen od vojske u svrhu djevojačke učione. Kako bi nastava mogla što 
prije početi u njoj već je poslan zahtjev sa osnovnim radovima na rekonstrukciji zgrade. Tom 
prigodom je za žensku školu dat na korištenje dotadašnji satnijski stan koji je bio izgrađen još 
1839. godine. Do nesporazuma među članovima školskog vijeća je došlo nakon izjava Nikole 
Ergotića i Antuna Vrašića da se ne slažu sa školskim nametom. Tako je predsjednik vijeća 
nakon tog razdoblja već dva puta sazvao sjednicu i na nju nije došao. Kako se ne bi blokirao 
rad vijeća i podređenih mu škola preostali članovi su odlučili sami održavati sjednice. Tako su 
se te dvije sjednice održale sa samo tri člana Nikolom Erogtićem, Antunom Vrašićem i 
Stjepanom Koceljevićem. Za novu školsku godinu školsko vijeće je nabavilo neke stvari. 
Radilo se o potrepštinama za pisanje u iznosu od 96 forinti koje će se platiti nakon utjerivanja 
školske kazne. Osim toga kupljeno je 80 ravnala, 40 tintarnica i 4 posude za spužvu u vrijednosti 
od 13 forinta. Obično su u tom razdoblju bile 4 tintarnice po jednom stolu. 40 

Na upit KUO zamjenik načelnika Beker je odgovorio KUO da na području UOS nije 
potrebno graditi nove zgrade nego je dovoljno postojeće održavati. Kao pohvalu aktivnosti u 
tom sektoru, tijekom 1876., zamjenik je zapravo sam sebe pohvalio napisavši „posao vrlo 
napredan jest“. To je zbilja čudno jer je u proračunu za 1876. u stavci popravak škola utrošeno 
0 forinti. Stoga, nije jasno kako je „posao napredan“ ako su škole, prema sjednicama školskog 
vijeća, sve spremne na temeljitu rekonstrukciju. Samo te dvije činjenice pobijaju njegovu 
samohvalu. 41 Nastavak nizanja kontradiktornih činjenica je nastavilo općinsko vijeće koje se 
sastalo u rujnu 1876. godine. Njihov zaključak o istoj stvari, tj. stanju školskih zgrada je bio 
sljedeći „napredak o popravljanju škola, kako na obe škole u Sibinju, tako na Slobodnici, a i 
Odvorci po pojedini poduzetnika vrlo dobar, te će za njekoliko dana posao dovršen i objava od 
starešinstva podastrta biti, da se posao po zastupnici obćine poprimi.“ 42 Općinsko vijeće je 
zadovoljno, ali se ne zna s čim je to točno zadovoljno niti se konkretno spominju popravci ili 
iznos troškova. Nastavak mistične intonacije je nastavljen kada je bio u pitanju izvođač radova, 
koji također nije konkretno naveden, ali će na koncu „objava od starešinstva podastrta biti“ da 
sve bude u skladu s zakonom. Sada je stvar ipak nešto ozbiljnija jer nije isto kada u nečemu 
pogriješi zamjenik načelnika, a kada u nečemu pogriješi cijelo općinsko vijeće. 

Djevojačka škola u Sibinju je bila uređivana tijekom 1877. godine O tome se nije 
raspravljalo na nijednoj sjednici školskog vijeća što je neobično uzmemo li u obzir o kojim 


40 HR-DASB-90, KUO. 8. 27.12.1874. 

41 HR-DASB-90, KUO, 13, Uprava općina Sibinj Kotarskom uredu Oriovac, 30.9.1876. 

42 HR-DASB-90, KUO, 13, Izvadak sa zapisnika sjednice općinskog vijeća u Sibinju, 30.9.1876. 

trivijalnim stvarima se raspravljalo na njemu, poput odabira naslova literature za nagrađene 
učenike. O tome govori tek zapisnik općinskog vijeća u Sibinju iz travnja 1877. godine. Prema 
njemu su se manjkavosti na toj zgradi uočile još ranije. Naredba o popravljanju istih je stigla 
izravno iz KUO. Radilo se ,,manama“ i odstranjivanju jednog zida unutar zgrade. Nije poznato 
značenje riječi ,,mane“ i koji je to bio opseg radova. Prema nacrtu se vidi da su rađene preinake 
na prozorima te su zatvorena dva prozora koja su se nalazila u navedenim sobama koje je trebalo 
ujediniti. UOS je uklonila ,,mane“, ali ne i unutarnji zid. To je pravdala sa činjenicom da bi to 
dovelo do stvaranja povećanih troškova grijanja i preporučuje odvijanje nastave u uvjetima koji 
su u tom trenutku postojali bez spajanja dvije prostorije. 43 Izvođač radova je bio iz Petrinje. 
Račun je napravljen na njemačkom jeziku te je sadržavao raščlambu na šest radnji. Prema tome 
su ukupni troškovi radova na školi iznosili 207 forinti. 44 KUO je inzistirao na navedenim 
popravcima tijekom te školske godine, ali bezuspješno. Načelnik je u izvještajima navodio da 
radovi nisu napravljeni, a KUO nije prihvaćao takvo izvješće kao konačno. Osim djevojačke 
škole u Sibinju popravci su se trebali izvoditi i u Dubočcu i Starom Slatiniku. 45 

U Slobodnicuje tijekom 1875./76. stiglo rusko računalo. Iduće godine slika Isusa Krista, 
zemaljska kugla i zemljovid Monarhije. Do 1880. su još nabavljeni zemljovidi s kontinentima. 46 


Školski namet od 10% i globa za neredovitost učenika 

Stanovništvo Granice je imalo drugačije običaje od ostatka Trojedne kraljevine koji su 
bili ostavština naroda koji su pokoravali Slavoniju stoljećima, uglavnom Osmanlije. Učenici su 
još u osnovnoj školi nerijetko imali lulu u ustima, dok su učenice dolazile u drugi razred 
osnovne sa dukatima oko vrata. Majke kćerki su se trudile što ranije osigurati njihovu udaju 
zbog čega su u pučku školu išle zaručene. 47 Ti odnosi objašnjavaju problem nemarnosti učenika 
i njihov nedolazak u školu. Njihovi roditelji su redovito imali stada zbog čega im je bilo 
isplativije plaćati globe nego ostavljati djecu u školama. U toj situaciji su učitelji popuštali pod 
pritiskom roditelja koji su često dolazili i tražili dopust od nekoliko dana za učenike. Tako su 
nastajale globe koje su pravile probleme općinarima kod prikupljanja toga, a učiteljima kod 
nove papirologije. Vladalo je takvo ozračje u narodu da su učitelju nudili vola ili dvije svinje 
za ispisivanje učenika iz škole da mu dijete može trenutno biti pastir. Povećavanjem i 

43 HR-DASB-90, KUO, 27, Izvadak sa zapisnika sjednice općinskog vijeća u Sibinju, 29.4.1877. 

44 HR-DASB-90, KUO, 27, Predračun popravka školske zgrade u Sibinju, 28.10.1876. 

45 HR-DASB-90, KUO, 27, Okružno upraviteljstvo Nove Gradiške Kotarskom uredu Oriovac, 15.10.1876. 

46 Školska spomenica Slobodnica, 139. 

47 „Disciplinarni propis za pučke učione u hrvatsko-slavonskoj Krajini", Napredak (Zagreb), god 20, br. 26. 
(10.9.1879), 6. 

ustrajavanjem globa smanjivala se popularnost škole koja nije bila u interesu nikome jer se 
liberalizacijom iste radilo na marginalizaciji prisile i fizičkog kažnjavanja. Tako se učitelj našao 
između te je pod pritiskom popuštao ondašnjoj „kulturi življenja“. Na području Granice je 
fizička kazna bila još uvijek zabranjena, a apeli su bili konstantni. „Naš narod nije još na tom 
stupnju, da bi uvidjeti mogao, kolika je pogreška zločesto vladanje.“ 48 

Činjenica da učitelji još uvijek nisu bili državni službenici, a time ni ekonomski situirani 
na primjeren način daje naslutiti o odnosu mještana i učenika prema njima. Kako bi učitelji 
poboljšali uspješnost obrazovanja u suradnji sa UOS i KUO su djelovali na nemarne roditelje. 
Preko ,,objave“ se pokušalo djelovati na mještane. Tu je djelovao i seoski starješina da svojim 
ugledom potkrijepi naređenja režimskih predstavnika. To nije dalo očekivani rezultat pa se već 
utravnju 1873. krenulo sa kažnjavanjem, tj. globom nemarnih roditelja. Kazne su iznosile jednu 
forintu. Zakonski okvir za kazne je bio između 0,5 i 3 forinte, a u iznimnim situacijama 10 
forinti. 49 Redovito i strogo ubiranje, uz ostale faktore kroz duže vremensko razdoblje polučili 
su kvalitetan pozitivan pomak. Taj proces je imao svojih problema u realizaciji. Promotrimo 
detaljnije samo jednu školsku godinu i to 1873./74. Te godine je školska blagajna u Sibinju 
zbog izostanaka trebala utržiti 348 forinti. Do srpnja 1874. UOS je trebala ,,naplatiti“ još 234 
forinte. Školsko vijeće je redovito upozoravalo UOS da kasni u ,,naplati“ kazni i isplati istih 
školskoj blagajni. Taj proces je išao sa određenom zadrškom. Dio odgovornosti snosi procedura 
i broj osoba koji je uključena u cjelovit proces. Dio odgovornosti snose i mještani koji još nisu 
navikli na još jednu kaznu. 50 Tromosti naplate je bio svjestan i KUO koji je smatrao da se to 
treba obaviti „odmah i bez ikakvog izgovora 44 . Svoje mišljenje o tome je dao i župnik iz Sibinja 
Nikola Ergotić ,,S razloga, što polog dosadašnjeg iskustva kazne za nemaran polazak učione ne 
odgovaraju svrsi svojoj, dočim sporo utjerivanje istih globu samo množi, bez da bi se postigao 
zakonom namjeravam cilj 44 . 51 Župnik jasno izražava negodovanje i pesimizam, ali će vrijeme 
pokazati daje pogriješio u tome. Župnik je smatrao da se novac od kazni ne ubire ravnomjerno. 
Osim župnika protiv kazni je bio i seoski starješina Sibinja. On je to napravio više zbog straha 
za svoj život. To pokazuje dio njegove izjave „te da ono što sam radi toga već doživio i pretrpio, 
više nadoživim, a iz gluposti i surovosti naroda možebiti i čega gorjega nedočekam 44 . 52 
Pogledamo li pažljivo župnik i starješina su s jednim danom razmaka poslali svoje očitovanja 


48 „Disciplinarni propis", Napredak (Zagreb), god 20, br. 26. (10.9.1879), 7. 

49 Čuvaj, Građa , sv. VI: 160. 

50 HR-DASB-90, KUO, 7, Mjesno školsko vijeće u Sibinju Kotarskom uredu Oriovac, 20.7.1874. 

51 HR-DASB-90, KUO, 7, Dopis župnika Nikole Ergotića mjesnom školskom vijeću u Sibinju, 15.1.1874. 

52 HR-DASB-90, KUO, 7, Očitovanje općinskog selskog poglavara mjesnom školskom vijeću u Sibinju, 
16.1.1874. 

o toj kazni. Slučajno ili ne mora se s pravom pretpostaviti daje došlo do poremećaja na razini 
njihovih odnosa sa načelnikom općine. Školski propis sam po sebi nitko ne spori, ali je upitna 
postala realizacija istoga dok su se našli protivnici u moralnim vertikalama mjesta. Trend 
izostanaka je sa nk cioniran te su se konkretne promjene uočile već 1878. godine. Da je bilo 
teško prikupljati tu kaznu i da mještani nisu svojevoljno davali taj novac dovoljno govori 
podatak da su tu kaznu prikupljali načelnik u prisustvu općinskog stražara, tj. redarstvenika. Da 
je posao redarstvenika bio težak i zahtjevan govori činjenica daje imao jednaku godišnju plaću 
kao učitelj i načelnik. 

Krajem kolovoza 1876. škole na području UOS su imale još 880 forinti nenaplaćenih 
globi za nedolazak učenika u školu. 53 Problem s naplatom je ostao od samog uvođenja te mjere. 
Detaljnim pregledom to znači da je na koncu 1875. ostalo neplaćenih kazni u iznosu od 884 
forinte. Tijekom prve polovice 1876. nakupilo se još 276 forinti, to je ukupno iznosilo 1161 
forintu duga. Do kolovoza 1876. uspjelo se naplatiti 280 forinti duga. Navedene brojke dovoljno 
govore o sporosti naplaćivanja i problemima naplate, kao i neredovitosti učenika u nastavi. 

Učitelji su i dalje vodili evidenciju o nemarnom dolasku učenika, ali je u svom dijelu 
posla zaostajala UOS. Novi načelnik Antun Mikešić je dobio upozorenje da ne smije 
zanemarivati svoje dužnosti u tom pogledu. Tu se vidjela konstantna nesuradnja između škole, 
koja u svojoj domeni provodi tu mjeru bilježenjem izostanaka, i UOS koja u svojoj domeni 
djelovanja očito ima hitnijih poslova nego utjerivati taj novac. Naime, na području cijele općine 
bila su samo tri redarstvenika koja su morali prikupljati i brojne druge poreze. 54 Da je 
upozorenje bilo ozbiljno potvrđuje i institucija koja je to proslijedila u KUO. Radilo se o „C.kr. 
glavno zapovjedničtvo u Zagrebu kao krajiškoj zemaljskoj upravnoj oblasti 44 . 55 Načelnik se 
opravdavao daje bio „na terenu 44 šest dana i utjerivao putem ovrhe carski porez. Njegova isprika 
je bila sasvim na mjestu. Nije nimalo čudno da mještani nisu imali ili nisu htjeli davati porez. 
S obzirom daje nameta bilo mnogo, načelnik je s obzirom na postojeće resurse i ljudstvo s 
kojim je raspolagao morao odrediti prioritet u prikupljanju poreza. Zbog toga se porez, koji je 
bio na lokalnoj razini, bio očigledno među posljednjima za ubiranje. Njegovi nadređeni (KUO) 
nisu bili blagonakloni prema tim isprikama te su ga ipak kaznili sa 15 forinti globe. Kažnjen je 


53 HR-DASB-90, KUO, 13, Iskaz o školskoj globi u Upravnoj općini Sibinj, 31.8.1876. 

54 Kako je vrijeme odmicalo tako je općine imala sve više vrsta poreza za utjerivanje. Time se povećavao i broj 
redarstvenika. U proračunu za 1878. je bilo čak sedam općinskih stražara koji su bili zaduženi za ubiranje poreza. 
Među tim porezima je bio i školski namet. Godinu dana kasnije je broj stražara ponovno smanjen na 3 djelatnika. 

55 HR-DASB-90, KUO, 12, C.kr. glavno zapovjedništvo u Zagrebu kao krajiška zemaljska upravna oblast 
Kotarskom uredu u Oriovcu, 22.7.1876. 

jer nije izvršio naredbu i time pokazao „tvrdokornost i samovolju“. 56 Načelnik je još istog 
mjeseca uplatio kaznu i time priznao krivnju. 

Školski namet za 1878. UOS nije više prikupljala. Kao obrazloženje je navela „Poklem obćina 
propisnika o državnom porezu neima nemože a nit dužna pronajti“. Jasno je da to više nisu 
željeli raditi. 57 UOS je godišnje trebala prikupiti 820 forinti školskog nameta, UO Brodski 
Stupnik 516, UO Beberina 513, a UO Kaniža 273. Prema stanju navedenih općina UO Kaniža 
i UOS nisu uspjele prikupiti u potpunosti potreban novac. Tako je tijekom 1877. UOS prikupila 
53% poreza, a UO Kaniža 65%, UO Brodski Stupnik 92%, a UO Beberina 100%. 58 

Školski izostanci se popunjavaju u drugačijim obrascima od 1878. godine. Više se ne 
stavljaju samo statistički podatci nego se pojedinačno spominje ime i prezime svakog učenika. 
Tako je u dvije škole u Sibinju (djevojačkoj i dječačkoj) između 1. i 15. siječnja 1878. izostalo 
četiri učenika. Oni su izostali između tri i osam dana. Samo jedan danje opravdan zbog bolesti 
dok ostali dani nisu opravdani. U Slobodnici nije bilo izostanaka dok su u Odvorcima izostala 
samo dva učenika i to samo po jedan dan. Navedeni obrazac pokazuje tri razloga nedolaska: 
bolest, zapreka ili nemarnost. Isti obrazac sadrži rubrike dosadašnjih globi zbog izostanaka. 
Navedene statističke infonnacije su koristile Državnom statističkom uredu bana Ivana 
Mažuranića kako bi mogao odrediti buduće korake. 59 Osim drugačijeg obrasca, školsko vijeće 
je moralo izvješće slati u KUO svaka dva tjedna. Izostanke koji su se opravdali morali su se 
potkrijepiti dokumentacijom. Roditeljske isprike je učitelj formirao u obliku ,,svjedožbi“. U 
njoj su se morali objasniti razlozi izostanka. Taj dokument su potpisivali vijećnici s načelnikom. 
To je smanjilo mogućnost lažnog ispričavanja roditelja jer su očigledno općinski djelatnici 
provjeravali svaki slučaj koji bi im dojavio mjesni učitelj. Time se povećala učinkovitost 
režimskog, ali i poreznog aparata. Početkom 1879. povećao se učiteljski kadar na području 
KUO na 35 učitelja i na mjesečne izdatke u iznosu od 805,34 forinte. 60 U prva dva tjedna veljače 
1878. samo je jedna učenica izostala na području UOS i to čak 10 dana. 61 Između 15. i 30. 
ožujka 1878. izostalo je ukupno sedam učenika koji su ukupno izostali čak 66 dana. Praćenjem 
izostanaka tijekom 1878. postignut je vidljiv napredak i skrb svih unutar birokratskog sustava 


56 HR-DASB-90, KUO, 12, Dopis Upravne općine Sibinj Kotarskom uredu Oriovac, 25.8.1876. 

57 HR-DASB-90, KUO, 16, Iskaz utjeranog školskog nameta na području Upravne općine Sibinj 1878. godine, 

15.3.1878. 

58 HR-DASB-90, KUO, 16, Utjerani školski namet na području oriovačkog kotara, 20.1.1878. 

59 HR-DASB-90, KUO, 17, Popis učenika koji su izostali iz škola na području općine između l.i 15. siječnja 
1878. godine, 17.1.1878. 

60 HR-DASB-90, KUO, 19, Iskaz učiteljskog osoblja i spadajućih pristojbi oriovačkog kotara za siječanj 1879 g., 
12. 1878. 

61 HR-DASB-90, KUO, 19, Popis izostanaka učenika na području UOS između 1. i 15. veljače 1878. godine, 16. 

2.1878. 

da se taj običaj iskorijeni. Malo je učenika bilo neredovito u nastavi, međutim oni su znali često 
izostajati. 

Intenzitet prikupljanja školskih globi se za vrijeme načelinka Alilovića poboljšao. 
Napravljen je detaljan pregled dužnika po svim mjestima UOS tijekom dvije školske godine od 
1876. do 1878. godine. Zapravo se radilo o prikupljanju duga za 1876./77. jer je za 1877./78. 
bio samo jedan dužnik. Načelnik je želio imati jasnu sliku o tom pitanju prije početka nove 
školske godine kako ne bi imao još više zaostatak i birokratskih poteškoća. Prema toj evidenciji 
163 učenika, tj. njihovi roditelji, nisu platili na vrijeme globu. Najviše je bilo neplatiša u 
Odvorcima i to 49%. Oni su dugovali 56% iznosa. Oni su se najviše i nagodili i tako umjesto 
novca su odlučili odslužiti kaznu u zatvoru. Od ukupno 163 dužnika 70% se nagodilo iz 
Odvoraca. Odvorci su i geografski najviše udaljeni od općinskog središta pa oni tu osobitost 
vrlo često koriste, posebice za zimskih mjeseci i prometne izoliranosti. Ukupno promatrajući 
proces prikupljanja globe koji je bio obavljen prije početka školske godine 1878779. prikupilo 
se čak 74% što je vrlo dobar učinak. Promotrimo li nešto bolje te odnose vidjeti ćemo daje 
samo 318, 59 forinti došlo u općinsku blagajnu što je tek 49% od ukupnog duga. 


Tablica 2. Iskaz o školskom nametu, 1877. 


Godišnja dužnost 

Uplaćeno do 18.12.1877. 

Dug 

Kamate (f) 

Namet (f) 

Kamate (f) 

Namet (f) 

Kamate (f) 

Namet (f) 

116.49 

820 

33,40 

440 

83,9 

380 


Izvor: HR-DASB-90, KUO, 15, Iskaz o školskom nametu, 24.12.1877. 


Tablica 3. Stanje školskih globa na području općine, 1878. 


Naselje 

Broj 

dužnika 

Dug za 

1876./77. 

Dug za 

1877./78. 

Od 

toga 

ubrano 

do 

6.1878. 

Neubrano 

Promjenjeno 

u kaznu. 

zatvora 

Predloženo 

za oprost 

Sibinj 

48 

164,04 

0 

142,84 

0 

9,2 

0 

Slobodnica 

17 

73,44 

1 

45,44 

0 

19,6 

0 

Odvorci 

80 

361,57 

0 

259,69 

0 

116,28 

0 

G.Andrijevci 

18 

51,7 

0 

37,2 

0 

21,5 

0 

Ukupno 

163 

650,75 

1 

485,17 

0 

166,58 

0 


Izvor, HR-DASB-90, KUO, 23, 10.9.1878. 

Tablica 4. Stanje prikupljanja školskog nameta za 1877. na području UOS 



Prepisano (f) 

Uplatito (f) 

ostaje na dugu (f) 


10% 

školskog 

nameta 

Kamata 

općinske 

školske 

zaklade 

10% 

školskog 

nameta 

Kamata 

općinske 

školske 

zaklade 

10% 

školskog 

nameta 

Kamata 

općinske 

školske 

zaklade 

Za godinu 1877. 

820 

116 

440 

33 

380 

83 

Za godinu 1878. 

/ 

/ 

/ 

/ 

/ 

/ 


Izvor: HR-DASB-90, KUO. 24, 15.6.1878. 


Tablica 5. Stanje prikupljanja školskog nameta na području općine, 1878. 



Propisano (f) 

Uplatito (f) 

ostaje na dugu (f) 


10% 

školskog 

nameta 

Kamata 

općinske 

školske 

zaklade 

10% 

školskog 

nameta 

Kamata 

općinske 

školske 

zaklade 

10% 

školskog 

nameta 

Kamata 

općinske 

školske 

zaklade 

Za godinu 1878. 

820 

141 

820 

116 

/ 

24 

Za godinu 1879. 

/ 

141 

/ 

/ 

/ 

141 


Izvor: HR-DASB-90, Iskaz propisanog i utjeranog poreza na području UOS, KUO, 24, 


15.1.1879. 


Tablica 6. Stanje prikupljanja školskog nameta na području općine, 1879. 



Propisano (f) 

Uplatito (f) 

ostaje na dugu (f) 


10% 

školskog 

nameta 

Kamata 

općinske 

školske 

zaklade 

10% 

školskog 

nameta 

Kamata 

općinske 

školske 

zaklade 

10% 

školskog 

nameta 

Kamata 

općinske 

školske 

zaklade 

Zaostatak od 

prošlih godina 


24,80 


14,40 


10 f 40 n 

Za godinu 1879. 

820 

95,45 

- 

83,80 

820 

12,15 


Izvor: HR-DASB-90, KUO, 34, Iskaz o stanju školskog nameta UOS, 31.12.1879. 

Plaće učitelja i njihove zaklade za uzorne učenike 

Učitelj Stjepan Koceljević je imao velikih financijskih izdataka. Zbog toga je tražio 
posudbu od školske blagajne u iznosu od 80 forinti na otplatu kroz 10 mjeseci. Novac se nije 
mogao izdati bez dozvole „carske kraljevske okružne oblasti“. Dok se to ne dogodi učitelj je 
molio barem pola svote koja mu je bila potrebna. Iz molbe se vidjelo daje već posuđivao novac 
jer se pozivao na svoju odgovornost koju je već pokazao. Tu možemo govoriti o privilegiji i 
pravu učitelja da uzimaju zajam iz školske blagajne bez kamata na deset mjeseci. U ovom 
slučaju se radilo o 80 forinti, što je nešto više od njegove tri plaće. Zajam mu je odobrio KUO 
te ovlastio školsko vijeće za isplatu. 62 

Početkom 1878. na području KUO i podređenih 7 upravnih općina djelovalo je 33 
učitelja. Oni su u tom trenutku dobivah mjesečnu plaću koja je mogla iznositi 15 (podučitelji) 
ih 25 (učitelji) forinti. Taj iznos je ovisio o razini obrazovanja pojedinog učitelja. Izuzetak je 
bio jedino jedan učitelj u Oriovcu. Samo jedan učitelj u tom trenutku je imao mjesečnu plaću 
od 50 forinti i to je jedinstven slučaj među svim učiteljima na tom području. Razlog nije poznat, 
ah možda zato što je to bilo kotarsko središte. Na taj iznos (15-25 forinti), ovisno o svakom 
pojedinačnom slučaju, bi dobili još neke naknade. Prvi dodatak je bio prema 5 godina radnog 
staža. Nakon minulih 5 godina dobili bi 10% povišice na osnovnu plaću. Za „stanarinu 44 bi 
učitelji dobivah između 5 i 9 forinti mjesečno, ako im smještaj nije bio već osiguran. To je 
dobivalo samo 7 učitelja na području kotara. Na godišnjoj razini bi dobili još 6 forinti „pisanog 
paušala 44 . 63 Za „putarinu 44 su svi učitelji dobivah po 0,5 forinti mjesečno. Kada bi se sve to 
uračunalo najmanja učiteljska plaća je bila između 15,50 forinti (neobrazovani kadar, tj. 
podučitelji) i 50,50 (obrazovani kadar u velikim kotarskim školama) koju je imao samo jedan 
učitelj i to onaj u Oriovcu. Od tog iznosa bi se uzimala tri odbitka. Odbitak je ovisio od slučaja 
do slučaja, tako nisu svim učiteljima oduzimani novci za sve tri stavke. Najčešće je odbitak bio 
za zakladu i učiteljsku knjižnicu. Najčešće bi se odbijalo mjesečno po 0,5 forinti za zakladu i 
0,07 forinti za knjižnicu. Na koncu je prosječna mjesečna plaća učitelja u oriovačkom kotaru u 
siječnju 1878. bila 23,73 forinte. UOS je u tom trenutku imala pet učitelja, tri u Sibinju i po 
jednog u Slobodnici i Odvorcima. Svi su imah osnovnu plaću od 25 forinti, ne računajući 
doplatke i odbitke. 64 Na području Granice u tom trenutku je djelovalo 500 učitelja, a 
Provincijala 600. 


62 HR-DASB-90, KUO, 7, Mjesno školsko vijeće u Sibinju c.kr. okružnoj oblasti u Novoj Gradiški, 26.3.1874. 

63 Školska spomenica Slobodnica, 139. 

64 HR-DASB-90, KUO, 16, Iskaz učiteljskog osoblja i spadajućih pristojbi oriovačkog kotara za siječanj 1878., 


19.12.1877. 

Učitelj Stjepan Koceljević je 1873. posjetio svjetsku izložbu u Beču unatoč činjenici da 
je te godine bila svjetska kriza na tržištu kapitala. Za to je dobio potporu u iznosu od 90 forinti. 65 
Oni koji su bili na toj izložbi rekli su da nije predstavljala nikakvu novost s obzirom na ono što 
se moglo vidjeti prethodnih godina u drugim europskim prijestolnicama. Štoviše, većina 
izloženih knjiga bilo je zaključano u ormarima. Školstvo je bilo zastupljeno na izložbi, ali nije 
bilo okupljeno nego razbacano po paviljonima. 66 Troškovi su iznosili gotovo četiri mjesečne 
plaće učitelja. Radilo se o velikom iznosu. Nije poznato od koga, ali vjerojatno iz školske ili 
općinske blagajne. Učitelj iz škole je sudjelovao na izložbi u Zagrebu koja je bila održana 18. 
kolovoza 1881., uz naknadu putnih troškova od 30 forinti. Evelina Prizrić i Andrija Olujević su 
nakon svoje smrti utemeljili zaklade za najbolje učenike koji su siromašni. Zaklade su se 
isplaćivale jednom godišnje i to na kraju školske godine. 

U to vrijeme su na razini Trojedne kraljevine bile popularne zaklade s raznim nakanama. 
Tako je sibinjska učiteljica Evelina Prizrić osnovala zakladu za uzorne učenike sibinjske škole. 
Isto je u Slobodnici učinila umirovljena vojna ličnost iz Slobodnice, Petar Kovačević. On je 
osnovao zakladu od 100 forinti. Godišnja kamata zaklade je iznosila pristojnih 4 forinte. Taj 
novac je utrošen za kupnju knjiga gospodarskog karaktera. Uzevši u obzir prosječne cijene 
knjiga, tim se novcem moglo kupiti desetak knjiga za učenike. 67 

Nabava udžbenika i nagrađivanje uzornih učenika 

Pripreme za novu školsku godinu 1874./75. počele su već u veljači. 1874. godine. Sve 
škole iz UOS su poslale potrebe udžbenika za školu. Škole u Slobodnici i Odvorcima su imali 
zahtjeve za knjigama prvog, drugog i trećeg razreda. Prema današnjim mjerilima tematskim 
pristupom možemo ih svrstati: vjeronauk, matematika, hrvatski jezik i povijest. Škola u Sibinju 
je imala drugačije zahtjeve. Ona je u svojim potrebama uključila knjige gotovo istih tema, ali i 
za četvrte razrede. Škola u Sibinju je naručila „Njemačku početnicu 44 i „Prva jezikoslovna za 
srbska učilišta 44 . To znači da se uz hrvatski jezik učio njemački, ali i ćirilično pismo. Iz toga se 
vidjela razlika u djelovanju i stupnju obrazovanja između škole u Sibinju i ostalih škola koje su 
nudile obrazovanje samo za tri razreda i samo hrvatski jezik. Ukoliko se osvrnemo prema broju 
vidjeti ćemo daje najviše knjiga potraživala Slobodnica, manje Odvorci, dok je Sibinj najmanje 
knjiga potraživao. Prema kategorijama knjiga najviše je naručeno „Hrvatske početnice 44 , zatim 
„Katolički katekizam za III. razred 44 i „Prva slovnička čitanka 44 . Najmanje je zastupljena „Prva 

65 HR-DASB-649, Školska spomenica Sibinj, nenumerirana stranica. 

66 „Školstvo na svjetskoj izložbi u Beču“, Napredak (Zagreb), god. 14, br. 31 (1.11.1879), 1. 

67 Školska spomenica Slobodnice, 131. 

jezikoslovna čitanka“. Iz toga se vidjela energija koje se posvećivala pojedinim sektorima 
obrazovanja. Učiteljima je bilo najvažnije naučiti djecu čitati i pisati, a najmanje je brinuo o 
gramatici. Župnici kao učitelji su bili s poštovanjem promatrani jer su im se omogućila sredstva 
za rad i to osobito u trećem razredu kada učenici pristupaju sakramentu prve pričesti. 


Tablica 7. Popis naručenih školskih knjiga na području općine za šk.god. 1874./5. 


Naziv knjige 

Količina 

Količina 

Količina 

Broj 


(Slobodnica) 

(Odvorci) 

(Sibinj) 68 

knjiga 

Hrvatska početnica 

15 

18 

4 

37 

Početni katekizam 

15 

8 

1 

24 

Katolički katekizam za III. razred 

12 

10 

6 

28 

Prva slovnička čitanka 

12 

10 

4 

26 

Druga slovnička čitanka 

6 

9 

1 

16 

Računična vježbanica za III. razred 

10 

4 

3 

17 

Prva jezikoslovna čitanka 

8 

4 

/ 

12 

Biblička povjestnica 

4 

4 

5 

13 

Ukupno 

82 

65 

52 

199 


Izvor: HR-DASB-90, KUO, 6, Pučka učiona Slobodnica Upravnoj općini Sibinj, 3.2.1874.; 
Pučka učiona Odvorci Upravnoj općini Sibinj,; 2.2.1874. 


Nova prigoda za nabavu metodičkog materijala za škole čekala se do nove školske 
godine 1878779. Te godine su 34 škole kotarskog područja mogle birati između 27 udžbenika. 
Prema potraživanjima najviše je naručeno sljedećih udžbenika: Hrvatska početnica za I dio (34 
primjerka), Hrvatska početnica za II dio (29), Katolička katekizam za III razred (26), Slovnička 
čitanka II (21), Biblička početnica (17), Čitanka za IV razred (13), Računica za II razred od 
Močnika (10). Za ostale udžbenike je bilo manje prijava. Mogle su se naručiti i njemačke 
početnice, Dukvar srbski, Grkoistočni srednji katekizam, Kratak nauk o voćarstvu, Nemačko- 
ilirski i ilirsko-nemački riečnik za III i IV razred, Kratki zemljopis trojedne kraljevine, Kratki 
prirodoslov za mladež, Prvu jezikoslovnu čitanku te Drugu jezikoslovnu čitanku na ćirilici. 
Potraživanja su bila napravljena u veljači 1878. te je naručeno je 233 knjige. Četiri škole za 
koje je bilo zaduženo školsko vijeće iz Sibinja je naručilo 20 knjiga i to tako da je dječačka 
škola u Sibinju naručila 10, djevojačka 4, škola u Odvorcima 4 i škola u Slobodnici samo 2 

68 Za Sibinj nisu navedene sve knjige. Nisu spomenute knjige za IV. razrede te Njemačka čitanka te Prva 
jezikoslovna za srpska učilišta 

udžbenika. 69 Taj događaj je imao veliko značenje sa učitelje i vjeroučitelje te je sigurno 
obilježen sa velikim uzbuđenjem. Vidljiva je velika razlika između dječačke učione u Sibinju 
koja je dobila 10, a škola u Slobodnici samo 2 udžbenika. Tjedan dana prije stvaranja konačnog 
popisa škola u Slobodnici je poslala potraživanja za 10 udžbenika od čega su bila 2 katekizma. 
Nije poznato zašto su samo 2 udžbenika odobrena i kojim principom eliminiacije. 70 Slična je 
bila sudbina i s ostlaim školama unutar UOS. Odvorci za naručili 23, a odobreno im je 4 
udžbenika, Ipak, u Sibinju su naručili iz djevojačke škole 13, a dobili 4. Iz dječačke škole su 
naručili 15, a dobili 10. Promatranjem tih odnosa vidljivo je da su sibinjske škole dobile najviše, 
s obzirom na ono što su prethodno naručile, dok su ostale škole znatno manje. Tako je najgore 
prošla škola u Odvorcima. Da su sibinjske škole bile nešto iznad ostalih svjedočio je još jedan 
podatak. U te dvije škole je radio vjeroučitelj Ivo Becić, dok je u Slobodnici i Odvorcima kao 
vjeroučitelj radio mjesni župnik. 71 Bez obzira što su sibinjske škole dobile najviše udžbenika, 
učitelji nisu bili zadovoljni. Nakon mjesec dana pod vodstvom školskog vijeća, čiji je dokument 
potpisao perovođa jer je predsjednik bio ,,u odsutnosti 44 , ponovno su uputili potrebu za 
knjigama. Popis je sadržavao iz Sibinja 64 udžbenika. Iz Odvoraca su zatražili 134, a iz 
Slobodnice 65 udžbenika. 

Kako bi se svim učenicima dokazala valjanost uzornog ponašanja, vladanja i usvajanja 
obrazovnog procesa školsko vijeće u Sibinju je najbolje odlučilo nagraditi. Ta je odluka 
donesena u studenom 1878. godine. Najbolji učenici su dobili publikacije koje su imale 
obrazovnu namjenu. To su bila djela: „Jagodnjak 44 , „Zabava i pouka za mladež 44 , „Deklamator 44 , 
„Slavulj 44 , „Čestitke imendanu i novoj godini 44 . Te publikacije su pojedinačno imale cijenu 
između 0,15 i 0,6 forinti. Navedene knjige se trebalo kupiti u iznosu od 20 forinti. 72 U Sibinju 
je bilo takvih 11 učenika, Slobodnici 10 i Odvorcima također 10 učenika. Načelnik UOS je 
odobrio samo 13 forinti troškova što je bilo dovoljno za 27 knjiga. Te su knjige podijeljene prije 
Božića te godine. 73 

U Slobodnici su imali poseban način nagrađivanja, a to je bio upis učenika u školsku 
spomenicu. Svake školske godine bi upisali imena i prezimena najboljih učenika. U praksi je to 
je to bio jedan ili dva učenika. 74 Kada je u pitanju brojnost učenika u Slobodnici onda je 
opterećenje učitelja bilo znatno manje od prosjeka u civilnom dijelu Slavonije, uključujući 

69 HR-DASB-90, KUO, 19, Iskaz o potrebi školskih knjiga na području oriovačkog kotara, 25.2.1878. 

70 HR-DASB-90, KUO, 19, Slobođanski župnik i učitelj šalju popis udžbenika, 17.2.1878. 

71 HR-DASB-90, KUO, 19, Namira udžbenika opće pučke učione u Odvorcima, 18.2.1878. 

72 HR-DASB-90, KUO, 14, 16.11.1878. 

73 HR-DASB-90, KUO, 14, 30.12.1878. 

74 Tako je 1874. najbolji bio učenik Martin Đurčević, 1875. Vinko Stanić i Stjepan Štivić, 1876. Ivan Đukić i Jula 
Kovačević, 1877. Petar Kovačević, 1878. Marina Sišković, 1879, Adam Stanić, a 1880. Marko Kovačević. 

polaznike opetovnice. 75 Dok se u civilnoj Slavoniji prosjek kretao na gornjoj granici 
dopuštenog (80 učenika po učitelju) ili preko nje, u Slobodnici je bilo bliže minimumu (40 
učenika po učitelju) koji je bio potreban da bi uopće djelovala škola. 76 Na temelju ostalih 
dostupnih podataka (nabave udžbenika i kupnje inventara pojedinih škola) bila je gotovo 
identična situacija u ostalim školama općine što nam daje za zaključiti daje brojnost učenika u 
ostalim školama općine bila gotovo jednaka onoj u Slobodnici. 


Tablica 8. Brojnost učenika u školi u Slobodnici 


Šk.god. 

I. 

II. 

III. 

IV. 

Opetovnica 

Ukupno 

1873774. 

60 

- 

- 

- 

16 

76 

1874775. 

55 

- 

- 

- 

12 

65 

1875776. 

47 

- 

- 

- 

17 

64 

1876777. 

47 

- 

- 

- 

9 

56 

1877778. 

47 

- 

- 

- 

8 

55 

1878779. 

48 

- 

- 

- 

16 

66 

1879780. 

48 

- 

- 

- 

16 

66 


Izvor: Školska spomenica Slobodnica, 1900. 


Školsko vijeće se sastalo ponovno u srpnju 1878. godine. Na njemu se raspravljalo o 
novcima koji su prikupljeni od školski globi za nemaran polazak učenika. Predložilo se da se 
taj novac potroši za nabavu novih knjiga u školskoj knjižnici. Tom iznosu je pridodano i 20 
forinti iz školske zaklade. Radilo se o djelima ,,Jagodnjak“, „Zabava i pouka za domaću 
mladež“, ,,Deklamator“, ,,Slavulj“, „Čestitke o imendanu i novoj godini“, „Dar dobroj djeci“, 
,,Pijanac“. Sva navedena djela su bila preporuke Pedagoškog književnog zbora u Zagrebu. U 
taj popis je naknadno dodan „Prirodni zemljopis Hrvatske 44 Vjekoslava Klaića. Sve navedene 
knjige su odjednom naručene iako je bilo afiniteta da se navedeni Klaićev uradak što prije 
naruči. 77 

Nadareni učenici su dobili knjige kao nagradu za svoje uzorno ponašanje. Tako je 
ukupno 32 učenika (djevojačka u Sibinju 5, Slobodnica 5, Odvorci 14, dječačka u Sibinju 6) 
dobilo knjige na poklon. Učenice su dobile knjige koje su se zvale „Mlada majka 44 i „Život 
svetaca 44 , a kupljene su za 40 i 50 novčića. Učenici su imali raznovrsnije nazive knjiga: 


75 Opetovnica je obuhvćala izvanredni nastavni proces od dva sata nastave dva puta tjedno. 

76 Dinko Župan, „Utjecaji" 1 , 290. 

77 HR-DASB-90, KUO, 26, Zapisnik sjednice mjesnog školskog vijeća u Sibinju, 7.7.1878. 

,,Pijanac“ (20 novčića), ,,Životinje“ (60 novčića), „Prirodni zakonik“ (50 novčića), „Popularna 
fizika“ (50 novčića). 78 Jedna od škola u Sibinju je postala utemeljiteljem „Matice Hrvatske“ 12. 
veljače 1879., a „Društva svetog Jeronima“ 3. ožujka iste godine. 


Tablica 9. Popis naručenih knjiga u školama na području općine za šk.god. 1879./80. 



Naziv škole 

Broj potre. 

Zalihe 

Potrebn 

Naziv knjige 

Slobodnica 

Odvorci 

Sibinj M 

Sibinj Ž 

knjiga 

kod šk. 

vijeća 

o 

naručiti 

Hrvatska početnica 

10 

12 

15 

24 

61 

1 

60 

Početni katekizam za II raz. 

8 

15 

10 

5 

38 

2 

36 

Katolički katekizam za III. i 

IV raz 

8 

10 

12 

10 

40 

2 

38 

Biblička povjestnica 

3 

5 

1 

10 

19 

2 

17 

Čitanka za II raz. 

6 

10 

18 

3 

37 

2 

35 

Čitanka za III raz. 

7 

15 

15 

8 

45 

- 

45 

Čitanka za IV raz. 

8 

16 

10 

8 

42 

- 

42 

Računica za II raz. 

- 

- 

18 

3 

21 

3 

18 

Računica za III raz 

8 

16 

15 

6 

45 

15 

30 

Računica za IV raz. 

8 

12 

10 

6 

36 

8 

28 

Slovnica hrv. jezika 

- 

- 

10 

- 

10 

8 

2 

Njemačka početnica 

- 

7 

10 

- 

17 

5 

12 

Njemačka čitanka 

- 

5 

8 

- 

13 

1 

12 

Praktična njemačka slovnica 

- 

5 

10 

- 

15 

4 

11 

UKUPNO 

66 

128 

162 

83 

439 

53 

386 


Izvor: HR-DASB-90, KUO, 32, Iskaz potrebnih šk. knjiga za 1879./80., 26.4.1879. 


Tablica 10. Brojnost stanovništva na području općine 


Naselje 

1869. god. 

1880. god. 

Odvorci 

1284 

1104 

Sibinj 

856 

846 

Slobodnica 

895 

786 


78 HR-DASB-90, KUO, 29, Iskaz o nadarenim učenicima Upravne općine Sibinj, 10.2.1878. 

Izvor: Naselja i stanovništvo republike Hrvatske 1857.-2011. 


Školska blagajna 

Imaginarno spominjanje školske blagajne i školskih zaklada se konkretno počelo 
rješavati tek koncem 1875. godine. Školsko vijeće je dobilo naredbu za svojevrsnom revizijom 
stanja školskih zaklada i ponovne procijene vrijednosti. Škola je u tom trenutku posjedovala 25 
zaklada. Za upravljanje tim zakladama školsko vijeće je dobilo jezgrovite upute „razborito 
upravljanje i moguće umnožavanje 14 . Privatne zaklade su ,,ukamaćene“ na 10%. Detaljni uvjeti 
nisu poznati, kao što je vremenski rok i financijsko tijelo kod kojeg se nalaze zaklade. Od 
državnih zadužnica škola ima 4/5 i to uglavnom lutrijskog zajma iz 1860. godine. Za državne 
zadužnice dobivaju između četiri i šest posto kamata što je bilo uobičajeno za to vrijeme. 
Školsko vijeće takav način gospodarenja je smatralo kvalitetnim i dostatnim s obzirom na 
uvijete u kojima su funkcionirali. KUO je zahtijevao i sudbenu procjenu svake pojedine zaklade 
čime bi se omogućilo dotadašnje ,,ukamaćivanje“. Takvo ponašanje je očekivano jer se nisu 
dobro osjećali u radu kada su znali da ih netko nadzire i kontrolira. Sa sudbenom procjenom bi 
se znalo stvarno stanje vrijednosti pojedinih zaklada prema jedinstvenom obrascu koji je bio 
usklađen sa kriterijima KUO, a time i cijele Granice. Protiv toga su članovi školskog vijeća koji 
smatraju da osobitosti življenja UOS znaju najbolje njezini mještani, a ne predstavnici koje će 
odabrati KUO. Problem je bio još i veći jer je samo jedna od 25 zaklada imala sudbenu procjenu, 
a sve ostale je trebalo ponovno procijeniti. Prema mišljenu školskog vijeća 25 zaklada je imala 
vrijednost od 950 forinti. 79 Školsko vijeće, tj. načelnik koji je neizravno koordinirao rad tog 
tijela, to je vidio kao gubitak integriteta i svođenje njegove djelatnosti u sektoru školske 
blagajne na razinu činovnika čime će se trebati samo podnositi izvještaji. Režimske vlasti, u 
ovom slučaju KUO, je u tome vidio uvođenje reda u sektor školskih zaklada kako bi se znalo 
postojeće stanje, kako bi se znalo s čim zapravo raspolaže školstvo na području Granice. Tim 
propisom se korupcija i malverzacija svela na minimum u tom sektoru jer bi se dovele neutralne 
osobe koje bi neovisno procijenile vrijednost školskih zaklada. 

Upornost KUO se isplatila. U izvješću školskog vijeća iz studenog 1876., nakon 11 
mjeseci od početka rasprave o tome, detaljno su se navele sve stavke školske zakladne blagajne. 
Ona je u tom trenutku iznosila ipak ,,nešto“ više nego što su procijenili mještani koji se ,,bolje“ 
razumiju u mjesne prilike od samih sudbenih procjenitelja. Lokalni mještani su predvidjeli 950, 
a sudbeni procjenitelji su otkrili više od 7000 forinti! Nakon svih odbitaka i dioba, jer je Sibinj 

79 HR-DASB-90, KUO, 10, 20.12.1875. 

do 1873. imao školske zaklade zajedno sa Kanižom, ostalo je ,,samo“ 5923 forinte. 80 To je još 
uvijek ,,nešto“ više od početno procijenjenih 950 forinti. Pitanje tog novca se potegnulo i 
tijekom 1879. kada je općinom upravljao vladin povjerenik Tucaković koji je u tom trenutku 
predstavljao školski odbor. On tom prigodom objašnjava da je taj slučaj već objašnjen, ali 
spominje nešto drugačije datume i vrlo slične novčane iznose. Prema njegovim spoznajama 
dioba novca s Kanižom je riješena tek tijekom 1874. i radilo se o 7631 forinti. To pitanje je 
potegnuto ponovno jer je okružna školska blagajna smatrala da je „mjestno školsko vieće u 
Sibinj“ KUO ostalo dužno određenu novčanu svotu. Nije poznato zašto Tucaković spominje 
1874. kao godinu diobe, kada je o tome raspravljeno tek 1876. na općinskoj razini. Prema 
Tucakoviću Kaniža je dobila 2140 forinte prilikom diobe. 81 

Tablica 11. Stanje školske zakladne blagajne u Sibinju, 1876. 


Naziv stavke 

Iznos (forinti) 

Gotovina 

292,93 

Privatne zadužnice 

762,68 

Državne zadužnice 

4650 

Potraživanja škole (kazne) 

1222,32 

Prikupljene kazne 

161,97 

UKUPNO 

7089,90 


Izvor: HR-DASB-90, KUO, 12, 14.11.1876. 


Krajem 1878. došlo je do ozbiljnih poteškoća u funkcioniranju u svim školama. 82 Tako 
je škola u Odvorcima bila zatvorena jer u njoj nije bio učitelj, škola u Slobodnici je očekivala 
nove peći za drva, a sve škole su bile bez drva za ogrjev. O nestašici drva se raspravljalo u 
prosincu 1878. godine. Osim ozbiljnosti situacije stanje je prilično bespomoćno za sve koje žele 
pomoći jer vremenski uvjeti nisu dopuštali rad u šumi, a još manje prijevoz kolima do škola. 83 
Zbog posebne skupoće školski odbor je zahtijevao od UOS umjesto dotadašnjih 10 povećanje 


80 HR-DASB-90, KUO, 12, Zapisnik mjesnog školskog vijeća u Sibinju, 14.11.1876. 

81 HR-DASB-90, KUO, 31, Vladin povjerenik (privremeni načelnik) Tucaković mjesnom školskom vijeću u 
Sibinju, 3.3.1879. 

82 Godine 1878. tijekom ljetnog razdoblja dogodio se rat u Bosni i Hercegovini. To je mobiliziralo dio krajišnika, 
a dio njih samostalno odlazi nuditi svoje prijevozničke usluge zbog nade da će brzo zaraditi veliki novac jer su 
dnenvice bile i do 5 puta veće od uobičajenih. Tako izvanredno stanje dovodi do privremenog zanemarivanja 
osnovne privredne djelatnosti, tj. poljoprivrede, ali i zapuštanja održavanja riječnih nasipa. Uz iznenadnu poplavu 
Save, koja je bujala danima ovim područjem, krajem 1878. stvorili su se idealni uvjeti za veliku skupoću 1879. 
godine. To se odrazilo i na funkcioniranje škola. 

83 HR-DASB-90, KUO, 29, Izvadak mjesnog školskog vijeća u Sibinju, 19.12.1878. 

na 18 forinti radnicima za cijepanje drva. Načelnik je prihvatio obrazloženje, ali je htio da se 
KUO izjasni oko tog tko treba dati razliku novca: UOS ili KUO. 84 Sastao se ponovno školski 
odbor da definira probleme i donese zaključke. Prvi problem je bila potreba za ujedinjenjem 
djevojačke i dječačke škole u jednu školu. 85 Dvije škole u Sibinju su ujedinjene tek 1884. 
godine. To je bilo nužda zbog naredbe koja je bila izdana još 24. rujna 1877. godine. Podršku 
tom procesu je već jednom dao školski odbor, ah bez rezultata. U tom trenutku se obnovilo to 
pitanje s željom da se dobije odobrenje od „višje oblasti“. Drugi gorući problem bile su 
financije. O tome je članove odbora obavijestio računovođa stanoviti Despenić. Prema njemu 
je bilo vrlo teško stanje školske zaklade jer u nju nije bilo uplaćeno nikakvih kamata tijekom 
tekuće školske godine. Taj problem je nastavak problema koji je postojao od početka 
razvojačenje Vojne krajine, tj. 1871. godine. Tako je školska zaklada tijekom tih šest godina 
trebala primiti 576 forinti i 97 novčića. Od tog iznosa 141 forintu nisu dali mještani, vjerojatno 
za redoviti nedolazak učenika u školu. Ostatak novca nije dala UOS. Trebala je, a nije dala 
novac za školske knjige, pisaći školski pribor, za utjerivanje otkazanih glavnica, za ovršne 
pljenidbe. Tako je u školskoj blagajni bio manjak od 174 forinte jer nije utjerala sve školske 
globe. 86 Svojevrsna inventura financijskog stanja škole je napravljena s priličnim kašnjenjem. 
Naime, to se trebalo napraviti još 3. svibnja 1875., a prema naredbi c.k.glavnoga 
zapovjedničtva odj. z.u. broj 102. Tu se vidjelo daje se s izvršavanjem naredbe čekalo više od 
tri godine. Nije jasno zašto se taj financijski nered toliko dugo tolerirao od vlasti, bez obzira je 
li se radilo se o civilnoj ili vojnoj upravi. 87 U zaključku je definirano da će se UOS potruditi 
utjerati dugovanja do kraja 1878. godine, ali je do siječnja 1879. prikupljeno samo 56 forinti. 88 
Računovođa je predložio da se od utjeranih 427 forinti, za redoviti nedolazak učenika, dio novca 
stavi u banku i oroči kako bi se mogle na njega dobivati redovite kamate. Odbornici su odlučili 
ponuditi 200 forinti privatnim osobama uz kamate od visokih 10% dobiti. Probleme oko ogrjeva 
se trebalo riješiti s 10 forinti, na godišnjoj razini, za cijepanje i piljenje. Taj novac je trebala 
namiriti UOS, a ne roditelji od učenika. Ista općina se trebala brinuti i za grijanje preko zime, 
tj. za loženje peći i održavanje prostorija unutar škole. 89 Neobični su zahtjevi roditelja prema 
školskom odboru da se njihova djeca ne upisuju u školu „zbog slabosti“. Da se radilo o 
izbjegavanju odgovornosti i obveza, sigurno je da školski odbor ne bi dopustio takvo 

84 HR-DASB-90, KUO, 29, Izvadak iz zapisnika mjesnog školskog vijeća u Sibinju, 28.11.1878. 

85 Ta točka dnevnog reda daje do znanja da su učitelji marljivo pratili odluke zemaljskog školskog vijeća i htjeli 
što bržu provedbu istih. 

86 HR-DASB-90, KUO, 29, Iskaz o zaostacima mjesne školske zaklade u Sibinju, 27.11.1878. 

87 HR-DASB-90, KUO, 30, Izvod iz zapisnika mjesnog školskog vijeća u Sibinju, tekući broj 2., 9.1.1879. 

88 Isto. 

89 HR-DASB-90, KUO, 29, Izvod iz zapisnika mjesnog školskog vijeća u Sibinju, 28.11.1878. 

neprimjereno ponašanje. Vjerojatnije je da je ekonomska kriza pogodila lokalno stanovništvo 
zbog čega je tijekom školske godine 1878./9. bilo čak tri takva zahtijeva. 90 Škola je u tom 
trenutku bila pretplaćena na; ,,Napredak“, „Gospodarki list“ i “ Sokol“ koji su koristili 
učiteljima te „Glasnik sv. Josipa“ i ,,Smilje“ koje su koristili učenici. 91 Zbog loše održavanih 
puteva učitelji su zahtijevali tijekom zimskih mjeseci umjesto u 8 sati da se nastava drugačije 
organizira. Školski odbor je odobrio da se nastava smije početi u 9 sati ako to vremenski uvjeti 
zahtijevaju. 92 

Općinski proračuni o pučkom školstvu 

Prihodi UOS za 1873. su iznosili skromnih 1639 forinti. Te godine nije bio uspostavljen 
školski namet pa općina nije ništa prikupljala za školsku blagajnu. Iste godine su rashodi 
iznosili 1778 forinti. U rashodima se našla stavka od 117 forinti „dug odvoračkoj školskoj 
blagajni“. Ostali sačuvani dokumenti ne prate tu bilješku pa nije moguće znati kako je nastao 
taj dug i na temelju čega se isplaćuje. Samo potvrđuje postojanje školske blagajne tijekom 1873. 
godine. 93 

Godine 1876. Požeška županija daje savjet općinskim predstavnicima kako treba praviti 
općinski proračun. U prijedlog proračuna je na rashodovnoj strani stavljena stavka „javna 
učiona“. 94 Općinski proračuni za 1874., 1875. i 1876., nažalost nisu sačuvani. Ipak, to je jako 
važan detalj jer pokazuje važnost obrazovanja i njegove osobitosti, tj. nužnost postojanja 
određenih novčanih sredstava za svakodnevan rad zbog niza nepredviđenih okolnosti. Činjenica 
da je Požeška županija predložila tu stavku svim podređenim upravnim općinama sugerira 
napredovanje pučkog obrazovanja na području Vojne krajine. Time se željelo u praksi napraviti 
ono što je Čuvaj već sugerirao, a to je barem djelomičnu (ali konstantnu) financijsku obavezu 
od općina. To neće uključivati veliki napor samih učitelja da dobiju novac za nešto što im je 
bilo neophodno za svakodnevan rad, poput drva za ogrjev, popravka peći ili prozorskih stakala. 
Time je postignut napredak jer su učitelji mogli više pažnje i energije posvećivati onome za što 
su i plaćeni, a to je obrazovanje učenika, a ne opasnim diplomatskim aktivnostima sa 
načelnikom općine koji je imao političku (a time i školsku) vlast u svojim rukama, a time i u 
mnogome mogao definirati radne okolnosti samih učitelja. Također, učitelji ne bi morah 
komunicirati s nadređenim kotarskim uredima koji su branili, koliko su mogli, same učitelje, 

90 HR-DASB-90, KUO, 29, Popratni list za nedolazak u školu mjesnom školskom vijeću u Sibinju, 22.1.1879. 

91 HR-DASB-90, KUO, 29, Izvod iz zapisnika mjesnog školskog vijeća u Sibinju, tekući broj 22., 28.11.1878. 

92 HR-DASB-90, KUO, 29, Izvod iz zapisnika mjesnog školskog vijeća u Sibinju, tekući broj 20., 28.11.1878. 

93 HR-DASB-90, KUO, 3, Proračun UOS za 1873. godinu, 29.3.1873. 

94 HR-DASB-90, KUO, 13, Prijedlog pravljenja proračuna, 6.8.1876. 

ako su poštovali sve potrebne propise. Za to je trebalo poznavati niz propisa, koji nisu bili 
vezani uz odgojni rad. 95 

Prema općinskom proračunu za 1877. dolazi do slušanja sugestija Požeške županije. U 
stavci rashoda nalazi se rubrika „dug školske zaklade“ u iznosu od 72 forinte. Druga stavka je 
„10% školski namet“ koji rashoduje 830 forinti. Treća stavka je „nabavka pokušališta u 
Slobodnici“ koja iznosi 70 forinti. Treća stavka je iznimno važna jer potvrđuje usvajanja 
izgradnje pokušališta uz svaku pučku učionu. Sibinj je već 1875. dobio pokušalište. Doduše na 
ironičan način, tako da je učiteljica ostala bez dijela svog vrta, ah je ipak mogla uspostaviti 
pokušalište. Veličina novčanog iznosa nam daje za pretpostaviti da je kupljena površina u 
neposrednoj blizini škole. Pokušalište je bilo temelj za osnivanje školskih vrtova, a školski 
vrtovi uvode novu filozofiju učenja u školama gdje se otvara prostor praktičnom radu. 96 
Žargonski govoreći to su bila mjesta gdje su učenici cijepili voćke te ih kasnije odnosili kući. 
Jednostavna stvar, ali vrlo važna kod odgojno-obrazovnog procesa jer tu učenici nešto mogu 
sami napraviti i vidjeti, što povećava mogućnost da to sami zapamte, ali i ponovo naprave kod 
svojih domaćinstava. Ta tema je bila aktualna u školstvu te se na ovaj način pokušala integrirati 
u svakodnevni odgojni rad. 97 Istovremeno, za redovitu realizaciju tih nastavnih ciljeva nisu 
učitelji morali imati znatna dodatna novčana sredstva. Rezimirajući te tri stavke vidimo daje 
školski namet postao uobičajen te da je doživio pobjedu nad seoskim ličnostima koji su 
zagovarali neuspjeh koji su se bojali novog novčanog opterećenja (seoski župnik i starješina). 
Novčani iznos nameta je ovisio o veličini općine. Promatrajući općinska naselja unutar 
oriovačkog kotara sibinjska općina je bila u sredini. Pučki učitelji Vojne krajine su bili svjesni 
što se događalo u Banskoj Hrvatskoj. O tome najbolje svjedoči sadržaj njihovih sastanaka 
zemaljskog školskog vijeća. Na kraju godine je napravljena konačna revizija proračuna za 1877. 
godinu. Prema njemu nalazimo novu stavku „nepobrani namet od 1876. za popravak škole 
odvoračke“ u iznosu od 34,3 forinte. 98 Time dobivamo novi podatak, tj. uređivanje odvoračke 
škole. Iznos koji je zaostao iz prethodne godine je malen, ali sugerira uhodani način rješavanja 
problema koji su godinama (od 1871.) jednako mučili načelnika i učitelja. Termin ,,namet“ je 
bio izvanredni porez kojim su se rješavali veći zahvati unutar školske općine. To su bili 


95 To su bili: „Propis o nadzoru učionah u vojnoj Krajini", „Propisi o nastavi u pučkih učionah vojne Krajine" i 
„Propisi o uredjenju pravnih odnošajah učiteljstva na pučkih učionah vojne Krajine". 

96 Krešimir Skuljević, Školski vrtovi i učeničko gospodarstvo u Hrvatskoj u drugoj polovici 19. st. s posebnim 
osvrtom na školu u Sibinju, (Sibinj, 2013), 12-20. 

97 „Biljka kao pomagalo kod uzgajanja i obrazovanja mladeži", Napredak (Zagreb), god 15, br. 15 (20.5.1874), 

1.; „Biljka kao pomagalo kod uzgajanja i obrazovanja mladeži", Napredak (Zagreb), god 15, br. 16 (1.6.1874), 1. 
98 HR-DASB-90, KUO, 13, 6.8.1876. 

infrastrukturni radovi i nabavka inventara, a prikupljeni iznosi govore da se stanovništvo više 
nije bunilo, bez obzira na skromnost novčanog iznosa. U to vrijeme su učiteljima bila dostatna 
mala sredstva da naprave pozitivan pomak u samim školama. 

Proračun za rashode iz 1878. godine pokazuje već ustaljenu stavku „školski namet 10%“ 
u rashodima u iznosu od 830 forinti. Druga stavka je čišćenje četiri školska zahoda, vjerojatno 
tijekom cijele godine. Ona je zajedno s čišćenjem tri župna zahoda iznosila 8 forinti. Pitanje 
zahoda i njegove čistoće je bilo vrlo važno zbog više stvari. To pitanje je popularizirano u 
,,Napretku“ Naime, neki učitelji na selu nisu vidjeli veliku važnost zahoda u samim školskim 
zgradama. Ipak, bili su još veća opasnost kada se nisu primjereno održavali. „Zahodi nalazeći 
se blizu šk.sobe, hude tjelesnomu razvoju djeteta. Nezatvoreni, bez ključa a možda i bez vrata, 
izloženi su najvećim pogibelj im. Treća stavka je izgradnja nove štale u školi u Slobodnici. 
Tu nije prihvaćen određen novčani iznos od 350 forinti nego zaključak općinskog vijeća 
„Nepristajemo nego zaključujemo da taj trošak dotični žitelji školskog kotara za se posebno 
nose“. 1()() Rashodi za 1879. spominju stavku „10% školski namet' 1 ‘ u iznosu od 830 forinti. Druga 
stavka je „popravak općinske kuće i zahoda za 4 škole i 3 župna ureda“ u iznosu od 400 forinti. 
Sada dolazi do novog trenda u proračunu, a to je da se školske potrebe stavljaju pod zajedničke 
troškove. Iz toga nije vidljiv konkretan potrošeni novčani iznos, ali je vidljiva sve veća širina 
zahvata koja obuhvaća sve veću skrb prema školskim potrebama. Te godine je općinski 
načelnik predložio „popravak župnih ureda i škola“ u iznosu od 800 forinti, ali ga nije podržalo 
općinsko vijeće, niti je kotarski ured smatrao shodnim se očitovati po tom prijedlogu. Tako taj 
prijedlog nije ni prošao. 101 

Poteškoće i prijedlozi učitelja slavonske Vojne krajine gradiškog i brodskog 
okružja 

Prije održavanja druge opće hrvatske učiteljske skupštine 1874. pododbor iz Nove 
Gradiške imao je prijedloge koji bi se mogli raspravljati kao važna pitanja na skupštini. Osim 
potrebe za novostima u području pučkog školstva potrebno je istovremeno reformirati i mjesta 
za obrazovanje učitelja. Druga važna tema je bilo obrazovanje učenica, a treća tema je bila kako 
i na koji način razviti osjećaj nacionalne svijesti uz postojeće ideale humanosti. Među ostalim 
temama su se istaknule potrebe za jasnijim definiranjem odnosa prema gospodarskoj obuci i 
pokusnim gospodarskim vrtovima te održavanje discipline u razredu. Predlagalo se ponovno 


99 „Ponešto o školskih zahodih“. Napredak (Zagreb), god 12, br. 12 (15.8.1871), 5. 

100 HR-DASB-90, KUO, 24, Izvadak iz zapisnika općinskog vijeća u Sibinju, 6.11.1877. 

101 HR-DASB-90, KUO, 30, Izvadak iz zapisnika općinskog vijeća u Sibinju, 30.11.1878. 

uvođenje šibe u razred te njeno korištenje, ali pod propisanim uvjetima. Šiba se pojavila kao 
,,nova“ metoda jer joj nije pronađena primjerena alternativa. Odrasli su za najmanji prekršaj 
(nepodizanje šešira pred nadređenom vojnom ličnosti) dobivali 25 udaraca, a to je zamijenjeno 
zatvorskom kaznom koja se pokazala kao djelotvorna. Povodeći se za svjetonazorom „ako 
moram u crkvu, nemoram se Bogu moliti“ sugeriralo se pristajanje na nesudjelovanje u nastavi 
onih učenika koji nisu marljivi u učenju jer sa svojom prisutnošću pokvare dio marljivih 
učenika. Postojeće zakonodavstvo koje se odnosilo na pedagoške mjere (u Granici) radi 
kontroliranja discipline su bile manjkave (zabrana šibe, klečanja i stajanja) jer je bilo 
dozvoljeno djecu staviti u zatvor, ali bi time i učitelj bio u zatvoru jer bi ga morao nadgledati. 
Navela se potreba za modernizacijom građanskih škola jer su postojeće ustrojene po njemačkoj 
pedagoškoj podlozi. 102 

Nakon održane druge učiteljske skupštine u Petrinji 1874. zaključci su poslani visokom 
zapovjedništvu i zemaljskoj vladi. U samoj skupštini je sudjelovao i zapovjednik Granice 
Mollinary te o tome dao i službeno očitovanje „Dočim si pridržajem, da o tom stvorene 
zaključke na pretres dadem zemaljskomu školskomu vijeću, pa da ih po mogućnosti i 
izvedem“. 103 Taj učiteljski susret je obilježen s pozitivnom suradničkom intonacijom u obje 
Hrvatske. „Učiteljstvo, tako s provincijalne, kako s krajiške strane, natjecalo se s jednakim 
marom i ljubavi za opću stvar tako, daje ova sloga i bratska susretljivost naišla najpovoljniji 
odziv i u visokim krugovima/ 4104 

Učiteljstvo brodskog okružja je tijekom ljeta 1875. imalo problema s isplatom plaća 
koje su kasnile i po dva tjedna. Sugeriralo se stvaranje jedinstvenog poreza (ukidanje 10% 
školskog nameta) čime bi bilo jednostavnije ubiranje, a time i isplata plaća. Jedni su 
dramatizirali zbog kašnjenja, dok su drugi marginalizirali te navode opravdavajući se da se to 
znalo događati i u drugim djelatnicima, primjerice vojnim djelatnicima. Upravitelj Kučera je 
naveo podatak daje na području brodskog okružja od dolaska na vlast bana Ivana Mažuranića 
ostvaren vidljiv napredak u školstvu „otvoreno je u ovom okružju 15 novih učiona i to 13 
djevojačkih, a 2 mješovite: pokučtva, što novoga što darovanoga, dostaje nabavljeno; isto tako 
i učila priličan broj; školski su vrtovi gdje i gdje baš uzorno uređeni; 29 je državnih zgrada 


102 „Predloži pododbora gradiškoga o razpravnih pitanjih za II. obću hrv. ličit, skupštinu", Napredak (Zagreb) 
god. 15.br. 21 (20.7.1874), 1-6. 

103 „Otpis cent. odboru obćih hrv. učit. skupština", Napredak (Zagreb) god. 15, br. 33 (20.11.1874), 1. 

104 Josip Klobučar, Napredak povijest i sadržaj prvih pedeset njegovih godina (1909, Zagreb), 22. 


30 



školskim svrham dobij eno; marljivi polazak učenika dotle je dočeran, da baš svakoga 
zadovoljiti mora“. 105 

Do skupštine brodskog okružja došlo je 27. rujna 1875. u Vinkovcima. Na skupštini je 
bilo 70 učitelja. Raspravljalo se o školskim praznicima koji su se trebali prebaciti iz više razloga 
na period između 1. srpnja i konca kolovoza. Težnja je bila za univerzalnim ponašanjem 
nastavnika o tom pitanju. Kao gorući problem isticao se nedolazak učenika i tražio se način da 
njihovi roditelji shvate važnost osnovnog obrazovanja. Preventivno djelovanje su vidjeli u 
opetovnicama i popularnim nedjeljnim predavanjima. Povezivanje dječačkih i djevojačkih 
škola u mješovite se analiziralo s didaktičkog, pedagoškog i financijskog aspekta. Negodovanja 
su bila zbog eventualnih „moralnih pogrešaka“ koje bi se mogle dogoditi. Energična rasprava 
je donijela zaključke da se treba težiti mješovitim školama na način da će učiteljica obrazovati 
tijekom prva tri razreda, a učitelj tijekom druga tri razreda. 106 Nabava inventara i nastavnih 
sredstava (za ručne poslove djevojačkih učiona) i pomagala su bila iz školske blagajne koja se 
punila na temelju kazni za nedolazak učenika. Kako je toga bilo sve manje stavljena je intencija 
na općinskoj blagajni koja bi to trebala osigurati. Postojeći zakonski paragraf o disciplini na 
području Granice u razredu nije bio učinkovit. Sugeriralo se uvođenje kazne batinama, ali u 
iznimnim situacijama. „Dobra disciplina vriedi više nego dobra nauka.“ 107 Skupština se 
jednoglasno složila „Daljna su sredstva racijalnom pedagogijom dopuštene kazne“. 108 Na kraju 
dana je istaknuta potreba o utemeljenju učeničkih knjižnica. Glavni problem su ponovno postala 
materijalna sredstva, tj. tko će snositi financijski trošak osnivanja knjižnice. O tome su se nudila 
razna rješenja (prodaja šljiva, meda, svilarstvo), a nijedno nije usvojeno kao dugoročno 
kvalitetno. Idućeg dana su se učitelji negativno izražavali o funkciji školskih nadzornika. 
Smatrali su da tu funkciju treba ukinuti radi „pomanjkanja dovoljno inteligencije 14 te činjenice 
da školsko vijeće može obaviti tu dužnost. Analizirala se i funkcija mjesnih školskih vijeća te 
njihova svrha. Smirivali su tenzije oni koji su govorili da njihova svrha nije upitna ukoliko se 
njihovi članovi pridržavaju propisa o školskim vijećima. 109 Trećeg dana skupštine je središnje 
mjesto zauzela tema vezana uz učenice, tj. o kućanstvu i ručnom poslu. Problem je bila nabava 
materijala za usavršavanje učenica u pletenju, šivanju i vezenju. To su donosile same učenice 
pa je učiteljica bila primorana pratiti i prilagoditi nastavni plan onome što učenice donesu. 
Drugi problem u tom polju je bila nova naredba iz kolovoza 1875. da sve učenice moraju dva 

105 ,,Dopisi“, Napredak (Zagreb) br. 22 (1.8.1875), 14-15. 

106 “Učiteljska skupština brodskog okružja g. 1875.“, Napredak (Zagreb) god. 17, br. 1 (1.1.1876), 7-11. 

107 “Učiteljska skupština brodskog okružja g. 1875.“, Napredak (Zagreb) god. 17, br. 2 (10.1.1876), 11. 

108 Isto. 

W9 ‘‘Učiteljska skupština brodskog okružja g. 1875.“, Napredak (Zagreb) god. 17, br. 3 (20.1.1876), 13. 

sata tjedno učiti njemački jezik čime je predmet kućanstvo izbačen iz plana i programa. Ta 
naredba je negativno dočekana od učiteljstva jer je prošlo vrijeme Granice, a čuđenje 
učiteljskog kadra je bilo još veće jer se to odnosilo na ženski spol. Administrativni poslovi 
školskog vijeća su znatno zamarali učitelje zbog čega su o tom novom opterećenju dugo 
raspravljali. Najteže je u tom slučaju prošao učitelj koji je imao dužnost perovođe, tj. 
svojevrsnog tajnika. Najbolji zaključak o tome je sažet u krilatici „loša plaća, loš poslenik“. 110 
Do novog usklađivanja školskog zakonodavstva Granice i Provincijala je došlo s novom 
školskom godinom 1875/76., a učitelji Granice su se nadali i izjednačavanju platnih razreda. 

U gradiškom okružju sastali su se 22. kolovoza 1876. godine. Naglasak je bio na radnim 
materijalnim (ne)uvjetima škola. „Ove kolibice imadu obično malenu, tamnu i nisku sobicu, u 
kojoj kiša prokapljuje i u koju bi se samo nekoliko djece smjestiti moglo, a obično jih se 30-40 
i više natrpa, te unutra skupa s učiteljem gube svoje zdravlje/ 111 Predlagao se hitan popravak 
učiona i pomicanje praga polaska učenika sa 6 na 8 godina zbog neimaštine i neuhranjenosti. 
Na području svakog kotara bi trebalo uspostaviti jednu gospodarsku školu koju bi pohađali 
učenici četvrtog razreda i produljiti ljetni praznici na dva mjeseca. Iznimno teško je bilo 
istovremeno pratiti plan rada i imati kontrolu u razredu gdje su učenici od prvog do četvrtog 
razreda. Sugeriralo se učiteljima da se posvete realizaciji nastavnog plana, a da manje pažnje 
obraćaju na vrijeme, tj. da ne prekidaju nastavni proces ukoliko nisu napravili što su planirali 
u potpunosti (izvođenje novih nastavnih sadržaja ili ponavljanje). Za bolju nastavu bilo je nužno 
smanjiti broj učenika na 60 po učitelju. 112 Idućeg dana je riječ preuzeo sibinjski učitelj Stjepan 
Koceljević te postavio pet pitanja na raspravu. Njega je među ostalim zanimalo kako će se 
nagraditi perovođe školskih vijeća i računovođe školskih zakladnih blagajni. Na skupštini je 
dobio odgovor da se perovođi i računovođi mjesečno isplaćuju tri forinte iz školske zakladne 
blagajne. 113 

Do osnivanja učiteljskog društva i njihovog statuta u Novoj Gradiški došlo je 21. 
prosinca 1876. godine. Kao predsjednik je izabran školski nadzornik Bobinac, 114 a za 
podpredsjednika ravnatelj građanske škole Schutz. Za ostale članove odbora izabrani su Babić, 


110 “Učiteljska skupština brodskog okružja g. 1875.“, Napredak (Zagreb) god. 17, br. 4 (1.2.1876), 12. 

111 „Učiteljska skupština gradiškog okružja/ Napredak (Zagreb), god. 18, br. 7 (1.3.1877), 12. 

112 „Učiteljska/ Napredak (Zagreb), god. 18, br. 7 (1.3.1877), 13-15. 

"/Učiteljska skupština gradiškog okružja", Napredak (Zagreb), god. 18, br. 8 (10.3.1877), 11. 

114 Jakov Bobinac rođenje 4.VI.1842. u Otočcu, a preminuo je 1877. godine. Godine 1867. radio je kao učitelj u 
mjestu Kaljah. Tri godine kasnije postaje nadučiteljem u Senju. Kotarski školski nadzornik postao je 1871. u 
Otočcu, a tu dužnost je obavljao od 1873. u Novoj Gradiški. Napredak (Zagreb), god. 19, br. 18 (20.6.1878), 1-5. 


32 



Marinčić, sibinjski učitelj Stjepan Koceljević, Gvozdić i Jelić te učiteljice Ćurilović i 
Navratil. 115 

Brodsko okružje je imalo trodnevnu učiteljsku skupštinu koncem rujna 1879. uz 
sudjelovanje 79 nastavnika. Raspravljali su o udžbenicima, tj. Početnicama za pučke škole. 
Sugerirala se pouka učenika o nametnicima te obilazak uspješnih gospodarskih grana u okolici. 
Željeli su totalno maknuti ćirilicu iz pučkih škola. Sadržaji tekstova u drugom razredu bi se 
mogli prilagoditi povijesnim tekstovima iz hrvatske povijesti, a na koncu su se davali savjeti 
kako treba urediti pokusne, tj. školske vrtove. Radio se osvrt i na fizičko kažnjavanje u 
školama. 116 

S druge strane, gradiško okružje sastalo se mjesec dana ranije. Sudjelovalo je 66 
nastavnika. Kao glavnu odrednicu imalo je temu prilagođavanja pučkih učiona postojećem 
zakonodavstvu. Kritike su išle na račun činjenice da program za pučko obrazovanje nije 
primjeren kulturi Hrvata i stupnju obrazovanosti. Iz pučkih škola trebalo bi izbaciti znanstvene 
i moralne stvari koje nisu primjerene uzrastu. Radi usavršavanja nastavnika predlagalo se 
osnivanje kotarskih školskih knjižnica. 117 Neizostavna tema bila je disciplina. Sugeriralo se 
uvođenje zvona za početak nastave. Fizička kazna je konačno ponovno uvedena u Vojnoj 
krajini, ah se mogla izvršavati samo uz prisutnost školskog nadzornika. 118 Zadnjeg dana 
skupštine govorilo se o ručnom radu učenica, smatraju da svaka škola treba dobiti zemljište za 
školske vrtove, održavati pčelarska društva, barem s dvije košnice. 119 

Zaključak 

Pučko školstvo slavonske Vojne krajine tijekom sedamdesetih godina 19. stoljeća je 
pratilo događanja u ostatku Trojedne kraljevine, koliko su mu to materijalni uvjeti i politička 
vlast dozvoljavala, a to najbolje potvrđuju učiteljske skupštine i zapisnici sjednica školskih 
odbora. Temeljna stvar je bio učitelj, školski odbor i školski nadzornik. To je politička vlast 
shvatila na sebi svojstven način tako što je u manjim sredinama Granice bio samo jedan član 
školskog odbora, a on je bio ujedno i školski nadzornik. To je u pravilu bio načelnik općine. 
Tako je učitelju pučke učione ostala mogućnost traženja drugačije interpretacije zakona kod 
kotarskih ureda koji su uvijek težili pravilnoj interpretaciji zakona. Drugi problem u školama 


115 ,,Novagradiška“, Napredak (Zagreb), god. 18, br. 19 (1.7.1877), 13. 

116 „Učiteljska skupština brodskog okružja", Napredak (Zagreb), god 20, br. 32 (10.1.1879), 11-15. 

117 „Učiteljska skupština gradiškog okružja", Napredak (Zagreb), god. 21, br. 1 (1.1.1880), 9-11. 

118 „Učiteljska skupština gradiškog okružja", Napredak (Zagreb), god. 21, br. 2 (10.1.1880), 11-13. 

119 „Učiteljska skupština gradiškog okružja", Napredak (Zagreb), god. 21, br. 4 (1.2.1880), 7-11. 

je bila disciplina i privremeno izbacivanje fizičkog kažnjavanja. Istovremeno je bio cilj učitelja 
demonstrirati važnost i korisnost obrazovanja okolnom stanovništvu, ali je „kultura življenja“ 
često bila takva da su metode bile neprilagođene i da nisu polučile očekivani rezultat. Treći 
glavni problem je bila nedostatna materijalna potpora od općina koja je riješena tek 1876. kada 
županije šalju upute kako se mora praviti općinski proračun pa školske učione dobivaju redovnu 
rubriku. Sadržaj općinskih proračuna pokazuje nedostatak novca za nonnalno funkcioniranje u 
prvim danima općina, tj. 1873., ali se stanje kasnije poboljšavalo. Sadržaj stavki u proračunu 
pokazuju male novčane iznose za školu, ali one pogađaju srž problema, kao što je to primjerice 
zdravlje i higijena. Promatrajući piramidu obrazovanja pučko školstvo je bilo njen temelj. Od 
njega se mnogo očekivalo, a djelovali su u najskromnijim materijalnim uvjetima s najmanjim 
plaćama. 

SAŽETAK 

O stanju u pučkom školstvu svjedoče zapisnici sjednica školskog vijeća i općinski 
proračuni. U manjim sredinama se događalo daje dolazilo do izigravanja postojećih zakonskih 
odredbi o školstvu od strane političke uprave. Naime, osim učitelja važnu ulogu je imalo 
školsko vijeće i školski nadzornik. U manjim sredinama Vojne krajine bi načelnici općina bili 
jedini članovi školskih vijeća i istovremeno bi bili školski nadzornici. U tom slučaju bi se učitelj 
mogao obraćati jedino kotarskom uredu, u ovom slučaju kotarskom uredu u Oriovcu kada bi 
dolazilo do različite interpretacije školskih propisa. Za razliku od ostatka civilne Slavonije, 
problem sa prenapučenošću učiona nije bio toliko izražen. U promatranom vremenskom 
razdoblju došlo je do negativnog trenda u demografskoj strukturi stanovništva. 

Pučko školstvo slavonske Vojne krajine tijekom sedamdesetih godina 19. stoljeća na 
području sibinjske općine je djelovalo u teškim okolnostima. Zakoni su se morali dosljedno 
provoditi, a birokratski aparat je bio spor za potrebe svakodnevnog školstva. Materijalni uvjeti 
su se poboljšali nakon 1876. kada je donesena preporuka koja je stigla upravnim općinama 
izravno od nadređenog upravnog tijela, tj. Požeške županije da se mora formirati jedna rubrika 
koja se zove „javna učiona“. Od tog trenutka se poboljšavaju materijalni uvjeti, prvenstveno 
higijena, pa općina postaje stalni materijalni oslonac za pučko školstvo. 

Kao glavni školski problem nakon materijalnih uvjeta bila je disciplina učenika i 
preventivno, ali i efektivno djelovanje u tom smjeru. Vojna krajina je bila u procesu 
razgraničenja i Mažuranićeva era nalagala je modernizaciju i liberalizaciju, ali istovremeno se 
na području Granice nisu pronašle jednako učinkovite nove protumjere. Na koncu je fizičko 

kažnjavanje ponovno postalo moguće, ali uz prisutnost školskog nadzornika. Među ostalim 
problemima se isticala i neredovitost učenika. Učiteljske skupštine svjedoče daje bilo potrebno 
školi naći drugu metodu koja bi na vizualan i jednostavan način pokazala okolini prednosti 
obrazovanja redovnog učenika, ali i učenica. Tu nastupa ideja školskih vrtova. Naime, školski 
propis Vojne krajine od 1871. je unaprijeđen od 1869., a on je bio sličan onome u Austriji gdje 
su bile drugačije materijalne, ali i društvene osobitosti življenja. Promatrajući obrazovanje kao 
cjelinu pučko školstvo je činilo njegov temelj, ali je radilo u najskromnijim uvjetima te su 
učitelji imali najmanje plaće, a upravni aparat je od njega imao najveća očekivanja. 

ABSTRACT 

The situation in the elementary education is evidenced by minutes of the meetings of 
school councils and municipal budgets. In smaller communities there was a circumvention of 
the existing legal provisions on education by the political administration. Specifically, in 
addition to the teacher the important role was also held by the school council and school 
supervisor. In smaller communities of the Military Frontier the heads of municipalities were 
the only members of the school council and they would at the same time be school inspectors. 
In that case, the teacher could only refer to the district office, in this case the county office in 
Oriovac when it čame to different interpretations of the school laws. Unlike the rest of the 
civilian Slavonia, a problem with overcrowding classrooms was not as pronounced. During the 
period there was a negative trend in the demographic structure of the population. 

Elementary education of the Military Frontier during the period of ban Ivan Mažuranića 
in the area of Sibinj municipality operated in difficult circumstances. Laws had to be 
implemented consistently, the bureaucratic apparatus was slow for the needs of everyday 
education. Material conditions have improved after 1876 when a recommendation was made 
that arrived to administrative municipalities directly from the superior administrative body, i.e. 
the Požega County to fonn a heading called "public classrooms." From that moment the 
material conditions have been improving, especially hygiene, so the municipality has become 
a permanent material support for elementary schools. 

The main problem of schools after material conditions was the discipline of students and 
preventive, but also effective action in this direction. Military Frontier was in the process of 
demarcation and Mažuranić’s era demanded modemization and liberalization, but at the same 
time in the area of the Border there were no equally effective new countermeasures. Finally 
physical punishment again become possible, but with the presence of a school supervisor. 

Among other emphasized problems was irregularity of students. Teachers’ assemblies testify 
that schools had to find another method that would visually and in an easy way to shown the 
benefits of regular education of students to the surroundings, but also female students. This is 
where the idea of school gardens čame in. Specifically, the school law of the Military Frontier 
of 1869 was advanced in 1871, and it was similar to the one in Austria, where there were 
different material but also social peculiarities of life. Looking at education as a whole 
elementary education was its basis, but it worked in the most modest conditions, the teachers 
had a minimum wage, and the administrative apparatus had the highest expectations of it. 

Izvori i literatura 

Arhivski izvori: 

Državni arhiv u Slavonskom Brodu, fond: Carsko kraljevski kotarski ured u Oriovcu (1873.- 
1881.) 

Državni arhiv u Slavonskom Brodu, fond: Osnovna škola Sibinj, Školska spomenica Sibinj, 
1879. 

Školska spomenica Slobodnica, 1900., u privatnom vlasništvu. 

Tisak: 

Napredak (1871.-1880.) 

Literatura: 

Antun Čuvaj, Građa za povijest školska, XI. sv. (Zagreb, 1911), sv. VI. i VII. 

Klobučar, Josip, Napredak povijest i sadržaj prvih pedeset njegovih godina (1909, Zagreb) 
Križanić, Nada, „Pučko školstvo u Sisku do 1945. godine“, Arhivski vjesnik 40 (1997), 199- 
223. 

Marković, Ivančica, „Razvoj pučkih škola u Slavonskoj Vojnoj krajini tijekom 18. i 19. 
stoljeća“, Scrinia Slavonica 11 (2011), 79-96. 

Škuljević, Krešimir, Školski vrtovi i učeničko gospodarstvo u Hrvatskoj u drugoj polovici 19. 
st. s posebnim osvrtom na školu u Sibinju, (Sibinj, 2013) 

Župan, Dinko, Mentalni korzet obrazovanja žena u Banskoj Hrvatskoj (1868.-1918.) (Osijek- 
Slavonski Brod, 2013) 

Župan, Dinko, „Odnos prema tijelu unutar školskog sustava druge polovine 19. st.“, Radovi - 
Zavod za hrvatsku povijest 40 (2008), 189-210. 

Župan, Dinko, „Pučko školstvo u vrijeme banovanja Ivana Mažuranića“, (2002), magistarski 
rad 

Župan, Dinko, „Utjecaji Mažuranićeve reforme školstva na pučko školstvo u Slavoniji (1875.- 
1885.)“, Scrinia Slavonica 2 (2002), 277-292. 

Župan, Dinko, „Više djevojačke škole u Požegi, Đakovu i Osijeku (1876.-1900.)“, Anali za 
povijest odgoja 7 (2008), 123-142. 


36 


View publication stats 



